pink.rs | Proslava 800 godina autokefalnosti SPC počinje u Žiči! Mitropolit zagrebačko-ljubljanski Porfirije za Pink: Ovo je jedan od najznačajnijih događaja za naš narod (VIDEO)\nProslava 800 godina autokefalnosti SPC počinje u Žiči! Mitropolit zagrebačko-ljubljanski Porfirije za Pink: Ovo je jedan od najznačajnijih događaja za naš narod (VIDEO)\nMitropolit zagrebačko-ljubljanski Porfirije rekao je da će centralna proslava biti organizovana u manastiru Žiča 6. oktobra, jer je nakon dobijanja autokefalnosti Žiča bila sedište arhiepiskopije i Svetog Save, kao i da će proslava početi liturgijom.\nGovoreći o značaju ovog događaja, on kaže da, ako posmatramo istoriju naše crkve, koja je neraskidivo skopčana i sa istorijom našeg naroda, ovo je jedan od najvećih, ali možda i najznačajniji događaj i za srpsku državu, ali i za srpski narod uopšte, kao i za SPC.\nPorfirije pojašnjava da je čitava ova godina posvećena tom važnom jubileju Srpske pravoslavne crkve i da se proslavlja širom sveta gde pravoslavni Srbi žive - Americi, Australiji, zapadnoj Evropi.\nKako je rekao za Pink, "impozantno" je bilo obeležavanje i u Crnoj Gori gde se u manastiru Podlastva okupio veliki broj ljudi i da se tu "videlo duhovno raspoloženje naroda".\n-Veliki broj ljudi tamo se sjatio i pokazao šta je identitet tog prostora, nezavisno od političkih okolnosti u kojima se danas nalazi taj narod. Uostalom, političke okolnosti danas su ovakve, sutra su onakve, kao i granice, u krajnjoj liniji, i one se menjaju - rekao je Porfirije.\nProslava jubileja nakon Žiče biće nastavljena u Pećkoj patrijaršiji na KiM 8. oktobra, dok je svečana akademija zakazana za 8. oktobar uveče u Sava Centru. Dan kasnije u Patrijaršiji, u Muzeju SPC biće orzganizovana izložba "8. vekova umetnosti pod okriljem SPC".


Raport saznaje: Budućeg zeta Izetbegovića imenuju za v. d. zamjenika direktora Agencije za statistiku BiH | Raport.ba\nNaslovnica Politika Raport saznaje: Budućeg zeta Izetbegovića imenuju za v. d. zamjenika direktora Agencije...\nRaport saznaje: Budućeg zeta Izetbegovića imenuju za v. d. zamjenika direktora Agencije za statistiku BiH\nAdnan Cerić, poznati youtuber i budući zet Bakira i Sebije Izetbegović, predložen je za vršioca dužnosti zamjenika direktora Agencije za statistiku BiH, saznaje Raport.\nKako je potvrđeno Raportu, na današnjoj sjednici Vijeća ministara BiH njegovo ime je predloženo jer je aktuelnom direktoru iz reda bošnjačkog naroda istekao mandat.\nCerića je za direktora predložila ministrica vanjskih poslova BiH Bisera Turković.\nNa Vijeću ministara danas je bila tačka dnevnog reda informacija o isteku mandata vršiocima dužnosti direktora i dva zamjenika direktora Agencije za statistiku BiH.\nAgencija za statistiku ima tri direktora i funkcioniraju kao kolegiji.\nCerić je inače uposlenik Agencije za statistiku Federacija BiH i radi na poslovima IT-a i programiranja.\nPored toga, Cerić je nedavno dobio marketinški ugovor od Bh Telecoma u vrijednosti od 22.000 KM.\nAdnan Cerić Cerix\nDvije problematične stvari vezane za otvaranje granica


TRAMP: Najmanje 17 država podržalo tužbu protiv Džordžije, Mičigena, Pensilvanije i.. - Naša Borba\nTRAMP: Najmanje 17 država podržalo tužbu protiv Džordžije, Mičigena, Pensilvanije i..\n„Vau! Najmanje 17 država pridružilo se Teksasu u slučaju protiv najveće izborne prevare u istoriji Sjedinjenih Država. Hvala vam!“, napisao je Tramp na Tviteru.\nČetiri „ključne“ savezne države proglasile su demokratu Džoa Bajdena pobednikom na osnovu velikog broja glasačkih listića pristiglih poštom prebrojanih nakon dana izbora.\nZa razliku od slučajeva koje su pokrenuli sami Trampovi advokati i saradnici, u tužbi koju je podneo Teksas ne govori se o izbornoj prevari već je navedeno da je bilo neregularnosti tokom izbora u četiri države, kao i nezakonitih radnji i izmena izbornog zakona, pa čak i mogućnost nezakonitog uticaja na glasove republikanaca.\n„Ovi potezi kumulativno sprečavaju spoznaju ko je legitimno pobedio na izborima 2020. godine i prete da bace senku na sve buduće izbore“, navedeno je u zahtevu koji je podneo državni tužilac Teksasa Ken Pakston Vrhovnom sudu.\nPakston tvrdi da je proglašenje Bajdena pobednikom u četiri države „nezakonito“ i trebalo bi da ga razmotre državni zakonodavci, koji prema Ustavu imaju moć da sami imenuju elektore.\nPrethodni tekstVučić dobio tortu u obliku kovid bolnice\nSledeći tekstUZBUNA ZBOG VAKCINE: Rusi se bune, hoćemo da pijemo alkohol!


Punjenje iPhone-a sa oštećenim kablom može biti smrtonosno\nОбјављено понедељак, 20 новембар 2017 23:15\nS vremena na vreme, čitamo tužne priče o tome kako u različitim delovima sveta korisnici iPhone-a i drugih smart-fonova stradaju dok pune svoje uređaje. U većini slučajeva uzrok povreda ili smrti je upotreba neoriginalne opreme ili banalnih gluposti, ali slučaj koji se dogodio prošle nedelјe u Vijetnamu ipak zaslužuje našu pažnju.\nPrema izveštajima medija, 14-godišnja Le Thi Xoan je umrla od strujnog udara prilikom punjenja iPhone 6 tokom spavanja. Kabl je bio originalan ali oštećen, izolacija je bila oštećena tako da su se videle ogoljene žice na koje je devojka pala prilikom okretanja u krevetu. To se pokazalo kao fatalno za nju. Kada su roditelјi pronašli devojku u nesvesti, odmah su je odveli u bolnicu gde je konstatovana smrt.\nŠta nas je ova tužna priča naučila? Uglavnom činjenica da čak i ako koristite originalni Apple kabl za punjenje, nakon manjeg oštećenja pletenice ili izolacije, preporučuje se da odmah prestanete da koristite ovakav kabal za punjenje. Ako vam je baš stalo do tog kabla, preporučujemo barem da zaštitite oštećena mesta izolir trakom, termo bužirom ili nekim drugim sličnim načinom.\nNaravno, najvažnija predostrožnost: pokušajte da ne punite uređaj noću, posebno da ih ne stavlјate blizu jastuka ili pokrivača. Kada poželite to da uradite, setite se ove tužne priče o vijetnamskoj devojci, njenoj smrti.


Kako će "jezik sankcija" uticati na rusku privredu - Izazov\nKako će „jezik sankcija“ uticati na rusku privredu\nRadio-televizija Srbije 16. aprila 2018. 08:33\nSedmorica ruskih bogataša, 12 kompanija, 17 zvaničnika – sankcije su najteže oni pretrpeli. Trinaest milijardi dolara u jednom danu izgubila je ruska berza, milijarderi, prema procenama, od 12 do 16 milijardi.\n"To je bio veliki potres, i berza ima stres, kako je vreme proticalo nije ga mnogo prošlo, oni su počeli da se vraćaju. Naravno, neće se vratiti na početni nivo", smatra glavna i odgovorna urednica portala Sputnjik Ljubinka Milinčić.\n"Mislim da je to pogrešno jer su oligarsi deo vlasti u Ruskoj Federaciji. Teško videti razgraničiti uopšte gde počinje privatni sektor a završava se državni. Delimično će potresti neke sektore, Deripasku, koji će biti skinut sa berze. Pogodiće tehnološki napredak Rusije, pogodiće eventualno finasijsko tržište", dodaje Vujačić.\n"Tako da se govori o osnivanju of-šor zona na Dalekom istoku. Još uvek nisu donete odluke, ali to je jedna od mogućnosti. Oligarsi neće moći da pozajmljuju novac od stranih banaka ali će moći da pozajmljuju od svojih banaka", objašnjava Ljubinka Milinčić.\n"Ali, opet ali će to biti na nivou nekih ciljanih sankcija. Pretpostavljam da će biti na neke američke firme koje ulažu u Rusiji. Ono što je loše je što se stvara jedna atmosfera nepoverenja za ulagenje u Rusiji. Trampova administracija koristi ovakve stvari radi dobijanja nekakve pozicije u potencijalnim pregovorima. To radi na neorganizovan, nezgrapan način gde se ne vide trajne posledice. Kao što smo mogli da vidimo, SAD unese jednu nestabilnsot u svetsku privredu", dodaje Vujačić.\nJezik sankcija ne može da se koristi – poručuje Moskva Vašingtonu. Ipak nove najavljne sankcije SAD, smatraju analitičari, mogle bi da nanesu štetu koja ne može da se popravi.


Foto: csaba krizsan / EPA;\nTakođe, saopštili su i da će se javne finansije država znatno pogoršati usled nastojanja vlada da suzbiju negativne ekonomske efekte korona krize.\nMMF sada procenjuje da će globalni pad ove godine iznositi 4,9 posto, u odnosu na pad od tri procenta, koliko je predviđao u aprilu, prenosi Si-En-Bi-Si.\n"Pandemija COVID-19 imala je negativniji uticaj na ekonomsku aktivnost u prvoj polovini 2020. godine nego što je predviđano, a očekuje se da će i oporavak biti postupniji nego što je ranije prognozirano", navodi se u ažuriranom izveštaju MMF-a "Svetski ekonomski izgledi", objavljenom danas.\nFond je takođe oborio prognozu BDP-a za 2021, i sada očekuje stopu rasta od 5,4 procenta u odnosu aprilsku projekciju od 5,8 posto.\nOva finansijska institucija sa sedištem u Vašingtonu objasnila je da su naniže revidirane procene posledica mera socijalnog distanciranja koje će u zemljama verovatno ostati na snazi i u toku druge polovine godine, što pogađa produktivnost i lance snabdevanja.\nFond takođe predviđa da će globalni javni dug premašiti 100 procenata BDP-a u ovoj godini.\nPREDUZETNICI I MALE FIRME IMAJU NAJVEĆI PROBLEM Mali o privrednicima kojima su najpotrebniji krediti za likvidnost\nPrema osnovnom senariju MMF-a, globalni javni dug dostići će istorijski record u 2020. i 2021. godini, od 101,5 posto BDP-a, odnosno 103,2 procenta BDP-a, respektivno. Pored toga, prosečan ukupan fiskalni deficit će porasti na 13,9 odsto BDP-a ove godine, što je za 10 procentnih poena više u odnosu na 2019.\n"Strmi pad aktivnosti praćen je katastrofalnim udarom na globalno tržište rada", naveo je MMF, napominjući da će globalni pad radnih sati u drugom kvartalu verovatno biti ekvivalentan gubitku od preko 300 miliona radnih mesta sa punim radnim vremenom.\nU ažuriranom izveštaju nisu date procene očekivanog pada u svim zemljama sveta pojedinačno, pa ni za Srbiju, već samo za vodeće svetske ekonomije.\nTako sada predviđa pad američke privrede od od 8,0 odsto u ovoj godini, umesto pada od 5,9 procenata koliko je prognozirao u aprilu.\nFond takođe očekuje dublji pad evrozone, od 10,2 odsto u 2020. godini, a Brazilu, Meksiku i Južnoj Africi prognozira recesiju od 9,1, 10,5 i 8,0 odsto, respektivno, navodi Si-En-Bi-Si.


Novi sporazum vodi Kosovo u UN, a Srbiju u EU?\nZapadne zemlje – SAD, Velika Britanija, Francuska, Nemačka i Italija, sastale su se u Vašingtonu da bi razmatrale razgovore Beograda i Prištine, koji bi se mogli završiti jednim sporazumom u toku ove godine, pišu mediji.\nKako se navodi, politički direktori za Zapadni Balkan pet zapadnih zemalja, SAD-a, Velike Britanije, Francuske, Nemačke i Italije sastali su se u Vašingtonu na konsultacijama oko finalne faze dijaloga Beograda i Prištine koji bi trebalo da se održi narednih meseci, krunišući ga finalnim sporazumom između strana, za koji se očekuje da rezultira normalizacijom odnosa, prenosi Tanjug.\nDo sada se mislilo da ova normalizacija ne podrazumeva priznanje Kosova od Srbije, već samo priznavanje realnosti, odnosno dozvoljavanje učlanjenja Kosova u UN, što bi Srbiji omogućilo članstvo u Evropskoj uniji.\nMeđu zapadnim diplomatama, navode mediji, već postoji usaglašenost oko onoga šta bi se moglo smatrati vodećim načelima.\nJedno od tih načela je da je “bolje da nema nikakvog sporazuma, nego lošeg sporazuma” između strana.\nPredsednik opštine Brus Milutin Jeličić Jutka podnosi ostavku\nMilutin Jeličić Jutka podneće danas ostavku na mesto predsednika opštine Brus, piše Blic. Jeličić će, navodno, podneti ostavku posle pritiska javnosti…\nTrifunović o tužbi Hrkalovićeve: “Neka me tuži slobodno”\nGlumac i predsednik Pokreta slobodnih građana izjavio je da državna sekretarka u Ministarstvu unutrašnjih poslova Dijana Hrkalović može “slobodno da…\nPrisustvo Aleksandra Vučića na sutrašnjoj vojnoj paradi u Moskvi, povodom Dana pobede, u suprotnosti je sa proglašenom politikom vojne neutralnosti,…


Romanu Abramoviču je već bilo teško da isplati plate svom osoblju, a sada je ostrvska država Džersi zaplenila ogromnih 7 milijardi dolara imovine sankcionisanog oligarha, što je ekvivalentno polovini njegovog javno procenjenog...\nZahvaljujući sankcijama, Roman Abramovič je od čoveka koji je nehajno trošio 55.000 dolara za dostavu hrane postao čovek koji moli za pozajmicu kako bi isplatio plate osoblju koje održava njegove voljene megajahte Solaris i Eclipse na površini i u pogonu.\nOva poslednja finansijska posledica će oligarhu učiniti još izazovnijim održavanje dve ekstravagantne jahte vredne neverovatnih 1,3 milijarde dolara. Policija Džersija je pretražila prostorije za koje se pretpostavlja da su povezane sa poslovnim aktivnostima gospodina Abramoviča na ostrvu, saopštilo je odeljenje pravnih službenika Džersija.\nBBC News je izvestio: „Kraljevski sud je takođe izrekao zvaničnu naredbu o zamrzavanju 12. aprila nad imovinom za koju se smatra da je vredna više od 7 milijardi dolara i za koju se sumnja da je povezana sa gospodinom Abramovičem i koja se ili nalazi u Džersiju ili u vlasništvu pravnih lica u Džersiju“, saopštilo je Odeljenje pravnih službenika Džersija.\nBogatstvo 55-godišnjeg Romana Abramoviča je u januaru procenjeno na skoro 15 milijardi dolara. Pored britanskog fudbalskog tima Chelsea FC, Abramovič poseduje udeo u čeličnom gigantu Evraz, Norilsk Nickel.\nPogledajte jahtu ruskog milijardera koja je „zaštićena“ od zaplene\nSuperjahta Andromeda sa dužinom od 107,4 metara jedno je od najvećih luksuznih plovila u privatnom vlasništvu na svetu.


Slobodan Vasković - Sa druge strane...: Ekskluzivno: Hrvatska policija Slobodanu Stankoviću oduzela 450 hiljada evra\nEkskluzivno: Hrvatska policija Slobodanu Stankoviću oduzela 450 hiljada evra\nHrvatska policija je juče (24. marta) u popodnevnim časovima na ulazu u Staru Gradišku oduzela 450 hiljada evra od banjalučkog tajkuna Slobodana Stankovića, koje je namjeravao da iznese iz zemlje.\nU policijskoj postaji Stara Gradiška potvrđeno je da je od jednog državljanina BiH oduzeto, kako su naveli, više stotina hilljada evra, ali nisu željeli da saopšte njegovo ime.\nNa pitanje da li se radi o Slobodanu Stankoviću, policijski službenik je u neformalnom razgovoru kratko prokomentarisao: “Vaša informacija je tačna”.\nPrema mojim informacijama, Stanković je trenutno u Beogradu i negira da je njemu oduzet novac.\nMeđutim, izvori iz Državne granične službe (DGS) i MUP RS potvrdili su mi da je Stanković u navedeno vrijeme prešao preko granice i da im je sa hrvatske strane potvrđeno da je upravo Stankoviću oduzeto 450 hiljada evra.\nOva ogromna količina novca, koju je Stanković pokušao da iznese iz zemlje, ukazuje da se radi o prljavim parama, jer, da je drugačije, on je mogao legalnim transakcijama, putem banaka, novac da prebaci na bilo koju destinaciju u svijetu.\n“Nema sumnje da je ovaj novac namijenjen za prljave poslove, te da je Stanković imao namjeru da ga opere ili u Hrvatskoj ili u Srbiji”, kaže za blog jedan finansijski stručnjak.\nPrema njegovim riječima, postavlja se pitanje – odakle je uopšte Stanković uzeo ovaj novac, da li iz banke ili je to dio nekih talova koji su mu isplaćivani na ruke, a on pokušao da ga iznese iz zemlje kako bi pozavršavao neke svoje, po svemu sudeći, nezakonite poslove koje ima u državama regiona.\nBiće vrlo interesantno vidjeti kako će reagovati MUP RS, Okružno tužilaštvo Banjaluka, odnosno SIPA i Tužilaštvo BiH, koji, bez obzira na Stankovićevu bliskost sa Miloradom Dodikom, ne bi mogli niti smjeli ignorisati njegove nezakonite poslove sa ovako velikom sumom novca, što 450 hiljada evra svakako jeste.\nTužilaštvo BiH već četiri godine vodi istragu o poslovima Slobodana Stankovića, tereteći ga za pranje 145 miliona KM. Međutim, nisu daleko sa istragom odmakli zbog straha od Dodikove reakcije.


Vučić: Beograd uputio protestnu notu zbog napada na veterpoliste u Splitu\n10/02/2019 | 14:20 ⇒ 14:23 | Izvor: SRNA\n"Pokušam da stvari racionalizujemo, a ne da skupljam lake poene. To što bih izbacio bjesa i žuči ne mislim da bi tim momcima ili nekim ljudima u budućnosti mnogo pomoglo", rekao je Vučić novinarima u Vršcu.\nOn je istakao da su svi zajedno moraju da pokušaju da grade drugačiju budućnost, poštujući i razumijevajući pri tome razlike i drugačiji pogled na prošlost.\n"Zašto se to kod njih tololiko dešava... ? Sa velikom sigurnošću mogu da kažem da se to u Beogradu ne bi dogodilo", rekao je Vučić.\nOn kaže da ga brine što to nije samo slučaj sa huliganima u Splitu, već da je i splitski odbornik Martin Pauk postavio komentar - "Sad, znate kako je to kupati se u moru u februaru".\n"Јer, zamislite bezobrazluka, vaterpolisti su prije napada okačili slike na Instagramu da su bili u Splitu. Pa su ih onda valjda ovi pratili po Instragamu. Tužna je to i teška situacija da biste se nasmijali bahatosti", naveo je Vučić.\n"Nadam se da će i u Hrvatskoj tu poruku razumjeti. Što se nas tiče, mi smo spremni na drugačije odnose, a dok se takve stvari ne dese, plašim se da ovo nije posljednji slučaj kojem smo na ovakav način prisustvovali ili mogli da vidimo da se događa", rekao je Vučić.\n"Računali smo da je to rutina, stalno se igraju utakmice. Ko bi mogao da pomisli da bi za vaterpolo bio problem", rekao je Vučić.\nVučić je posjetom Јužnobanatskom okrugu, nastavio kampanju "Budućnost Srbije", tokom koje je posjetio Pančevo, Kovin, Opovo, Vršac, Belu crkvu i Banatsko novo selo.\nKampanju "Budućnost Srbije" Vučić je započeo 7. februara, obilaskom trase Koridora 10 u Grdeličkoj klisuri, u sklopu dvodnevne posjete Pčinjskom okrugu.


Edu720 jedinstvena online platforma za edukaciju zaposlenika: Nova usluga za poslovne korisnike BH Telecoma | Faktor.ba\nEdu720 jedinstvena online platforma za edukaciju zaposlenika: Nova usluga za poslovne korisnike BH Telecoma\nobjavljeno: 31.05.2018. u 16:07\nU Sarajevu je danas svečano potpisan ugovor između BH Telecoma i kompanije Edu720 d.o.o. Sarajevo, s ciljem zajedničkog pružanja dodatne usluge Edu720, namijenjene poslovnim korisnicima.\nOva usluga u ponudi BH Telecoma je omogućena pravnim licima koja koriste usluge širokopojasnog pristupa internetu i/ili postpaid usluge mobilne telefonije BH Telecoma. Riječ je o jedinstvenom online edukativnom sistemu za učenje, koji obezbjeđuje brzo i efikasno usvajanje znanja i informacija.\nEdu720 je idealna usluga za korištenje u svim organizacijama, s obzirom na mnogobrojne funkcionalnosti platforme edu720, bez obzira da li edukacija/dijeljenje informacija treba da obuhvati sve zaposlenike ili samo dio njih, i bez obzira da li su zaposlenici u kancelarijama ili rade „na terenu“. Svaki zaposlenik platformi može pristupiti putem web responsive portala, koristeći jednostavan web browser ili preko tableta i smartphonea, putem posebno kreiranih android i iOS aplikacija.\nAdnan Bešović, direktor kompanije Edu720 d.o.o. Sarajevo, iskazao je zadovoljstvo i zahvalnost kompaniji BH Telecom na prihvatanju partnerstva i izjavio da aktivno educirano osoblje predstavlja benefit svake kompanije, te ga samim tim postavlja na korak ispred konkurencije. Naglasio je da je BH Telecom prepoznao benefite koje pruža platforma Edu720, te će platform/uslugu Edu720 nuditi pravnim licima i tako doprinijeti još efikasnijem razvoju kompanija, kroz najjače sredstvo razvoja i napretka – edukaciju.


Zvaničnici EU i Kosova o borbi protiv terorizma ⋆ Balkan PlusBalkan Plus\n15.12.2017 u 19:16\nZvaničnici EU i Kosova o borbi protiv terorizma\nTerorizam i nasilni ekstremizam predstavljaju zajednički izazov za EU i Zapadni Balkan i mogu se efektivno rešiti samo kroz blisku saradnju, navodi se u saopštenju nakon sastanaka u Prištini delegacije EU sa kosovskim zvaničnicima.\nDodaje se da su razgovori u četvrtak i petak bili produktivni u ocjenjivanju izazova i identifikovanju pristupa u jačanju zajedničkih napora u borbi protiv ovih problema. U tom kontekstu, obje strane su pozdravile da je od 13. decembra 2017. godine Kosovo postalo puno prioritetni partner Europola, s ciljem daljeg jačanja strateške saradnje sa EU.\nDelegaciju EU je predvodio zamjenik generalnog sekretara Pedro Serrano, iz Evropske službe za spoljne poslove (EEAS), zajedno sa koordinatorom EU za borbu protiv terorizma Gillesom de Kerchovom i zamjenikom direktora direkcije Olivierom Onidijem iz DG HOME. Posjeta je još jedna u nizu posjeta visokog nivoa Zapadnom Balkanu o ovim pitanjima.\nTerorizam, radikalizacija i nasilni ekstremizam nastavljaju da predstavljaju bezbjednosnu prijetnju po EU i Zapadni Balkan. Na regionalnom nivou, saradnja između relevantnih zemalja Zapadnog Balkana i drugih ključnih partnera je od suštinskog značaja, olakšana kroz Inicijativu Zapadnog Balkana za borbu protiv terorizma (WBCTI).\nInicijativa ima za cilj integraciju EU i međunarodne pomoći i regionalnu saradnju u oblasti borbe protiv terorizma, minimizaciji udvostručavanja i maksimalizaciji efikasnosti troškova i koristi.\nNa Kosovu, Sporazum o stabilizaciji i pridruživanju sa EU pokriva osnovne elemente relevantne za borbu protiv terorizma, uključujući uspostavljanje solidnog istorijata istražnih radnji, krivičnog gonjenja i pravosnažnih presuda, kao i unapređenu regionalnu saradnju i razmenu informacija između organa za sprovođenje zakona i obavještajnih službi.\nOd 13. decembra 2017. godine, Kosovo je u potpunosti uključeno na evro spisak prioritetnih partnera za stratešku saradnju. Europol je Agencija Evropske unije za saradnju u sprovođenju zakona.


Izabrana LAŽ GODINE: (Vučić ne laže, niti je ikada lagao u svojoj karijeri) - Radio Košava\nIzabrana LAŽ GODINE: (Vučić ne laže, niti je ikada lagao u svojoj karijeri)\nPortal "Istinomer" saopštio je da je u toku 2018. godine od skoro 130 izjava političkih aktera, koje su u većoj meri privukle pažnju građana, najveći broj negativan po kriterijumima istinitosti, doslednosti ili ispunjenja obećanja.\n"Istinomer" je ocenio da je javni prostor u toku 2018. godine u velikoj meri bio obeležen „neistinama, poluinformacijama, proizvoljnim i netačnim podacima“.\nPrema metodologiji "Istinomera", svega osam izjava, podeljenih u tri kategorije zaslužilo je pozitivnu ocenu, a skoro trećina od broja ocenjenih izjava jesu one koje je dao predsednik Srbije Aleksandar Vučić.\n"Istinomer" navodi da je Vučić i tokom 2018. godine „ubedljivo dominirao medijskim prostorom“, a da je od ukupno 36 izjava predsednika tri dobilo pozitivnu, a dve ocenu „nešto između“.\nIza Vučića, po broju ocenjenih izjava je sadašnji ministar finansija u Vladi Srbije i bivši gradonačelnik Beograda Siniša Mali, sa ukupno 13 ocena, od kojih je 11 negativno a dve pozitivne, naveo je "Istinomer".\n„Akteri na političkoj sceni služili su se i podacima koje nije moguće proveriti, kao i činjenicama izvrnutim iz konteksta, pa je "Istinomer" u toku 2018. u svoju metodologiju merenja tačnosti izjava uvrstio i dve nove ocene – ‘neproverivo’ i ‘zloupotreba činjenica’“, navodi se u saopštenju.\nZa „Laž godine“ čitaoci "Istinomera" su izabrali izjavu narodnog poslanika "Srpske napredne stranke" Aleksandra Markovića, koji je tokom jednog zasedanja "Skupštine Srbije" u septembru izjavio:\n„Aleksandar Vučić ne laže, niti je ikada išta slagao u svojoj političkoj karijeri“.\n"Istinomer" navodi da je ovo prva godina da Vučić nije pobedio na izboru za „Laž godine“, i da su se u izboru za tu „titulu“ našle još i izjava predsednika Srbije da je „izabran uz najveću podršku u savremenoj istoriji“, njegove medijske savetnice Suzane Vasiljević da „mediji nisu podržavali Vučića u predsedničkoj kampanji“.\nZatim premijerke Ane Brnabić da je „dijalog sa Prištinom potpuno transparentan“, ali i ministra Siniše Malog da „niko ne gradi metro u gusto naseljenim delovima grada“.\nIzvor: Beogradski-Glas.rs / Foto: Gerila.rs


Gradnja Fruškogorskog koridora | TV KANAL 9 NOVI SAD\nNaslovna EMISIJE Gradnja Fruškogorskog koridora\nSve je spremno za izgradnju Fruškogorskog koridora i zvanični početak radova na realizaciji ovog značajnog infrastrukturnog projekta očekuje se prvih dana maja, izjavio je predsednik Pokrajinske vlade nakon sastanka s ministrom građevinarstva, saobraćaja i infrastrukture.\nPokrajinska vlada, kako je rekao, izdala je dozvolu za postavljanje gradilišnog kampa, ocenjujući da je to važna vest za Rumu, Irig, Petrovaradin i Novi Sad, za privredu, građane, transport robe i bolju povezanost.\nNa sastankuje bilo reči o i realizaciji drugih infrastrukturnih projekata u Vojvodini, od nacionalnog značaja, poput pripreme projektne dokumentacije za izgradnju auto-puta Novi Sad – Zrenjanin – Beograd, o izgradnji brze saobraćajnice koja će povezati Sombor i Kikindu, kao i o podršci Pokrajine realizaciji projekta brze pruge od Novog Sada do granice sa Mađarskom.\nNa sastanku je dogovoreno i formiranje radne grupe za izgradnju biciklističke staze od Novog Sada do Beograda, na staroj trasi puta, kao i od Petrovaradina do Beočina, što će biti realizovano u saradnji sa lokalnim samoupravama.\nPrethodni tekstZdružena vežba “Odgovor 2021”\nSledeći tekstKovid bolnica na Mišeluku


Košarac i Džindić o modelima saradnje i konkretnim potezima\n04.02.2020 / 16:11 Politika - Sastanak u Sarajevu\nMinistar spoljne trgovine i ekonomskih odnosa BiH Staša Košarac primio je danas u Sarajevu federalnog ministra energije, industrije i rudarstva Nermina Džindića sa kojim je razgovarao o modelu buduće saradnje i mnogim aktuelnim pitanjima.\nMinistar Košarac upoznao je ministra Džindića da u potpunosti želi afirmisati saradnju nadležnih entitetskih ministarstava i institucija Distrikta Brčko sa Ministarstvom spoljne trgovine i ekonomskih odnosa BiH. Ministar Džindić podržao je ovu inicijativu u cilju bolje i efikasnije prohodnosti odluka. Sagovornici su se usaglasili da postoji potreba za održavanjem periodičnih sastanaka na ministarkom nivou, te najavili da će to biti praksa u njihovoj saradnji.\nMinistar Košarac informisao je ministra Džindića o nedavnom sastanku koji je u Briselu imao sa evropskim komesarom za trgovinu Filom Hoganom, te najavljenoj reviziji zaštitnih mjera koje je EU uvela na uvoz proizvoda od čelika. U tom kontekstu, ministri Košarac i Džindić ukazali su na potrebu da u zadatom roku usaglašeno pripreme kvalitetne argumente koji će biti predstavljeni Evropskoj komisiji u cilju izuzimanja BiH od zaštitnih mjera EU.\nNa sastanku je bilo riječi i projektima gasifikacije u BiH, te su sagovornici konstatovali da je potrebno obezbijediti nove pravce snabdijevanja, kao i diverzifikaciju izvora.\nMinistri Košarac i Džindić usaglasili su i da je potrebno inovirati postojeće radne grupe koje rade na određenim normativnim aktima. Sagovornici su takođe dogovorili da će u narenom periodu zajedno posjetiti određene kompanije namjenske industrije na teritoriji Federacije BiH.\nTokom današnjeg susreta, usaglašeno je da će u narednom periodu biti iniciran sastanak ministra Košarca i nadležnih entitetskih ministara sa predstavnicima Energetske zajednice, na kojem će biti razmotreni uslovi iz Trećeg energetskog paketa.


SASTANAK PAVIĆ-IVANIĆ: PODRŠKA PRIJEDORU IZ ZAJEDNIČKIH INSTITUCIJA - PrijedorDanas.com - Prijedorski gradski portal\nČlan Predsjedništva BiH iz Republike Srpske Mladen Ivanić izjavio je danas nakon razgovora sa gradonačelnikom Prijedora Markom Pavićem da su zajedničke institucije do sada podržavale projekte koji su dolazili iz Prijedora i da su dogovorene slične aktivnosti i u narednom periodu.\nIvanić je istakao da mu je bilo zadovoljstvo da ponovo bude u Prijedoru i čuje rezultate koje je Prijedor ostvario, ali i o tome kako predstavnici u zajedničkim institucijama mogu pomoći ovoj sredini.\n“Tu ima i dio aktivnosti koje su vidljive i dio koji je nevidljiv i naša je želja da promovišemo Prijedor kao jedan od gradova koji je važan za Republiku Srpsku i sasvim sigurno i za BiH u cjelini”, rekao je Ivanić.\nOn je dodao da dobra saradnja postoji od ranije i da su zajedničke institucije pomagale gdje god su mogle i podržavale projekte koji su dolazili iz Prijedora, te da su dogovorene slične aktivnosti i u vremenu koje dolazi.\nPavić je rekao da je Ivanića upoznao o rezultatima koje je Prijedor postigao u radu i funkcionisanju, ali i o poteškoćama sa kojima se susreće.\n“Iznijeli smo podatke da naša privreda pozitivno posluje, tako da je pokrivenost uvoza izvozom 120 procenata i da je broj nezaposlenih u proteklih pet godina sa 13.000 smanjen na oko 7.000 i da imamo izuzetno povoljan odnos plata i budžeta i da je to naš prostor za investiranje”, istakao je Pavić.\nOn je dodao i da je Ivanića upoznao o činjenici da su politički i svaki drugi odnosi unutar ove lokalne zajednice povoljni.\n“Predložio sam zajednički rad na stvaranju povoljnog ambijenta u cijeloj BiH za investiranje jer mi nismo izdvojena sredina i samo u tim uslovima može biti povoljna klima za investiranje i u našem gradu”, istakao je Pavić.\nOn je dodao i da je Ivanića upoznao da je grad Prijedor dobio veliko priznanje da je četvrti najperspektivniji grad, odnosno mikrolokacija u Evropi za 2016/2017. godinu.\nIvanić je danas u Prijedoru posjetio i gradski odbor PDP-a i Opštu bolnicu “Dr Mladen Stojanović”, gdje je kao član Predsjedništva BiH iz Republike Srpske uručio donaciju pedijatrijskom odjeljenju.\nčlan Predsjedništva BiH, gradonačelnik Marko Pavić, Mladen Ivanić, podrška, posjeta, sastanak\n« PAVIĆ: PROSLAVA 1. MARTA – PRST U OKO SRPSKOM NARODU I REPUBLICI SRPSKOJ\nPRIJEDOR: IVANIĆ DONIRAO OPREMU ZA LIJEČENJE NOVOROĐENAČKOG ŽUTILA »


Stannol Arhive - Alati\nPočetna / Brend / Stannol\nSTANNOL – TEHNOLOGIJA LEMENJA IZRADENA U NEMAČKOJ OD 1879\nKamen temeljac za reputaciju kompanije 10. maja 1879. godine postavio je majstor vodoinstalater Vilhelm Paff, koji je pored svojih ručnih aktivnosti razvio, proizveo i prodao vodu za lemljenje. Njegov naslednik, Hans Eckstaedt, zet osnivača, uspešno je upravljao proširenjem i krajem 1920-ih na tržištu uspostavio međunarodno zaštićeni žig Stannol. Već 1950-ih, Stannol je počeo da razvija proizvode za elektrotehniku, a kasnije i za elektronsku industriju.\n1989. godine Stannol je preuzela engleska kompanija Kelsei Industries sa sopstvenim ograncima u SAD-u, Kanadi, Australiji i Maleziji. U februaru 2000. godine Kelsei Industries je preuzeo Henkel KGaA. Sledeću godinu obeležilo je restrukturiranje. Neke proizvodne oblasti morale su biti predate kompaniji Loctite Deutschland GmbH, podružnici Henkela.\nU julu 2001. Karl-Heinz Dorr preuzeo je kompaniju Stannol-Lotmittelfabrik Vilhelm Paff GmbH & Co. KG, koja sada posluje pod imenom Stannol GmbH & Co. 2017. Marco Dorr postaje generalni direktor na strani svog oca i preuzima veliki deo njegovih dužnosti. Kompaniju dobro poznaju kupci širom sveta. Ovo se odnosi kako na industrijski sektor, tako i na paletu „uradi sam“, jer visoke zahteve kupaca prenosimo na sve naše proizvode. Asortiman proizvoda uključuje lem za kalaj, žicu za lemljenje, lemljenu pastu, fluid za lemljenje, lemilice i stanice za lemljenje sa elektronskim upravljanjem, kao i sveobuhvatan asortiman dodatne opreme.\nKvalitet, funkcionalnost i progresivnost podržavaju tvrdnju kompanije:\nStannol – kada je u pitanju lemljenje.\nStannol Kalaj šipka SN40/PB60 1kg\nStannol Kalaj šipka SN60/PB40 1kg\nStannol Žica za lemljenje Tinol punjena 0.5mm 100gr Sn60/Pb39/Cu1, sn60pb39cu1100\nStannol Žica za lemljenje Tinol punjena 0.5mm 250gr Sn60/Pb39/Cu1, sn60pb39cu1250\nStannol Žica za lemljenje Tinol punjena 0.8mm 250gr Sn60/Pb39/Cu1, sn60pb39cu1250\nStannol Žica za lemljenje Tinol punjena 1.5mm 1000gr Sn60/Pb40, sn60pb40 1000 1.5\nStannol Žica za lemljenje Tinol punjena 1.5mm 250gr Sn60/Pb40, sn60pb40 250 1.5\nStannol Žica za lemljenje Tinol punjena 1mm 1000gr Sn60/Pb39/Cu1, sn60pb39cu11000\nStannol Žica za lemljenje Tinol punjena 1mm 1000gr Sn60/Pb40, sn60pb401000\nAkumulatorski Alat (50)\nMetabo alati (349)\nElektrični alat (155)\nLemna oprema i pribor (103)\nMerni alat (210)\nPneumatski alat (76)\nRučni Alat (442)


Stefanović: Većina građana poštuje mere, 2.500 prijava\nIzvor: Radio Televizija Vojvodine, 01.Apr.2020, 21:40 (ažurirano 02.Apr.2020.)\nMinistar unutrašnjih poslova Nebojša Stefanović izjavio je večeras da je podneto oko 2.500 prekršajnih ili krivičnih zbog kršenja mera zabrane kretanja, koje je država uvela u cilju sprečavanja širenja virusa, ali da najveći broj građana poštuje propisane mere.\n“Kada čujete da je do sada podneto oko 2.500 krivičnih i prekršajnih prijava protiv ljudi, to zvuči puno. I jeste puno, jer je svako od njih mogao potencijalno da ugrozi svoj ili tuđi život, ali najveći >> Pročitaj celu vest na sajtu Radio Televizija Vojvodine << broj građana poštuje mere vlade”, rekao je Stefanović za RTS.\nMinistar je zahvalio svim ljudima koji, kaže, pokazuju odgovornost i ozbiljnost, kao i lekarima i medicinskom osoblju, policajcima, vojnicima, volonterima, medijima, svima koji ozbiljno i odgovorno rade svoj posao.\nPosao policije je, podseća, da sankcioniše kršenje mera.\n“Voleo bih da policija nema posla u tom domenu, ali ima. Oni koji krše mere biće oštro kažnjeni, jer moraju da razumeju da rizikuju i ugrožavaju svoj ili tuđe živote”, rekao je Stefanović.\nOn je najavio da će biti svakodnevnih kontrola, i zamolio građane da poštuju propisane mere.\n“Niko ne želi da vas kažnjava, ali molim vas da poštujete i policijski čas i sve druge mere”, rekao je Stefanović.\nNa pitanje o redovnim aktivnostima policije u vanrednom stanju, stopi kriminala i porodičnom nasilju, Stefanović je rekao da je zabeležen pad opšteg kriminala, kao i porodičnog nasilja, a da policija garantuje zaštitu svakoj ženi u slučaju nasilja u porodici i tokom ove situacije.\n“Žene i danas mogu da računaju na policiju, kao i u redovnoj situaciji. Imaju maksimalno pravo na zaštitu. Policija je uvek uz svoje građane”, rekao je Stefanović.\nMinistar je naveo da svaka žena koja se oseća ugroženo, treba da se obrati policiji i da prijavi nasilje, a policija će preduzimati mere, dodajući da se nada da učimo lekcije i da nasilje nikada nije rešenje.\n“Imamo pad opšteg kriminala i porodičnog nasilja, ali dok postoji ijedna žena koja trpi nasilje, nećemo stati sa tim. Molim sve da se urazume, a ženama uvek garantujemo zaštitu”, rekao je Stefanović.\nMinistar unutrašnjih poslova Srbije Nebojša Stefanović izjavio je da je do danas podneto oko 2.500 krivičnih i prekršajnih poruka protiv onih koji nisu sprovodili odluke Vlade Srbije u borbi protiv korona virusa.


Beogradska filharmonija i domaće zvezde - Dan u Beogradu\nNaslovna » Izlasci » Muzika » Klasika » Beogradska filharmonija i domaće zvezde\nBeogradska filharmonija i domaće zvezde: Milan Savić (foto: Marko Đoković)\nBeogradska filharmonija i domaće zvezde\nAh Neša 15. april 2020. Klasika Postavite komentar\nBeogradska filharmonija, u sklopu ovonedeljnog online repertoara, predstavlja nastupe orkestra sa domaćim zvezdama.\nLjubavni program otvorila je kompozicija „Frančeska da Rimini“ Čajkovskog, a zaokružila muzika iz baleta „Romeo i Julija“ Prokofjeva. Između njih je svečana premijera kompozicija Ivana Brkljačića nastala kao porudžbina Beogradske filharmonije – „Ljubav! Koncert za saksofon i orkestar“ koju je izveo virtuoz na ovom instrumentu, Milan Savić.\nOnline program petkom na YouTube kanala BGF, 17. aprila od 20.00 biće upotpunjen vrcavim i zabavnim delom – „Fasade“ Vilijama Voltona i otvaranjem ciklusa „Pandemonijum“.\nU pitanju je komad u kome je sopran Branislava Podrumac recitovala stihove, a orkestar je predvodio Bruno Merze. Kombinacija džeza, valcera, tanga, i lucidne poezije, pretvorila je filharmonijsku salu u kabare. Maestralna Branislava Podrumac je imala gotovo nemoguć zadatak, da pokaže kako izgleda pevanje bez pevanja, a pored muzičkog, prikazala je izuzetno glumačko umeće.\nU okviru nedeljnog repertoara, može se pronaći novo izdanje bloga „Filharmoničar u izolaciji“ i iskustva klarinetiste Ognjena Popovića.\nBudući da je ova nedelja, po redovnom kalendaru, trebalo da bude posvećena bebama, Filharmonija ih ne zaboravlja ni u vanrednom stanju.\nNa društvenim mrežama institucije, violistkinja Tamara Marinković Tomić izvela je „mini koncert“ za dve bebe.\nDan za sećanje četvrtkom prikazuje najlepše momente sa ovih koncerata kao i repertoar koji je orkestar za njih izvodio, a koji roditelji mogu sami puštati svojim bebama. (danubeogradu.rs)\nTagovibeogradska filharmonija klasika muzika online program vanredno stanje\nPrethodni Malo pozorište „Duško Radović“: Online program od 15. do 19. aprila 2020.\nSledeći Pandemija: Šta će biti sa gradskim turizmom?


Centralna tačka dnevnog reda na osmoj sednici lokalnog parlamenta u Malom Crniću bila je odluka o prvom rebalansu budžeta opštine za 2013. godinu. Njenim usvajanjem stvoreni su uslovi da se ne namenska sredstva koja su preneta iz prethodne budžetske godine, rasporede pretežno na pozicije koje su namenjene investicionim poduhvatima. Za razliku od prethodnih godina, izdvojena su značajna sredstva u iznosu od 94 miliona dinara za investicije. Odobreno je dodatnih 19,8 miliona dinara za popravke i kapitalno održavanje puteva, za dalji razvoj vodovodne mreže 2,3 mili ona, a za rekonstrukciju domova kulture 3 miliona dinara. Za zamenu krovne konstrukcije u OŠ „Milisav Nikolić” u Crljencu biće izdvojena dodatna sredstva u iznosu od 2 miliona dinara i za izradu projekata i projektne dokumentacije dodatnih 3,6 miliona dinara.\nSve to ukazuje da je budžet opštine dobio značajnu razvojnu dimenziju, jer je od ukupno 46 miliona dinara prenetih iz 2012. godine, 36 miliona raspoređeno za investicije. Značajna dodatna sredstva se izdvajaju i za potrebe socijalne zaštite, za realizaciju projekta „Pomoć u kući”, za besplatan prevoz učenika srednjih škola i internatski smeštaj. Izdvojena su i dodatna sredstva za rad Doma zdravlja, za JKP Listoća”, fizičko tehničko obezbeđenje Mlina, popravku fudbalskih terena i objekata, tekuće potrebe mesnih zajednica, pospešivanje stočarstva i finansiranje rada Regionalne razvojne agencije. Ukupno planirani prihodi budžeta za tekuću godinu u ovom momentu iznose oko 355 miliona dinara, ističe predsednik opštine Malo Crniće Dragan Mitić.\nData je i saglasnost na statute JKP ,Čistoća”, Turističke organizacije i Direkcije za izgradnju opštine Malo Crniće. Radi se o usklađivanju akata sa zakonom i opštim aktima o osnivanju ovih preduzeća, odnosno ustanove. Uevojena je i odluka o donošenju Lokalnog plana akcije za izbeglice, interno raseljena lica i povratnike po readmisiji u opštini Malo Crniće, a za novog člana Štaba za vanredne situacije imenovan je Miroslav Živojinović.\nKomentarišući tok , predsednica Skupštine opštine Goranka Stević je naglasila da su izmenom postojeće odluke o budžetu, sva sredstva preneta iz prethodne godine u iznosu od 46 miliona dinara i nepunih pet miliona dinara ostvarenih vanredno u prethodna četiri meseca, uključena u budžet i raspoređena za određene namene.\nPrioritet vladajuće koalicije jeste briga o građanima, radimo isključivo u njihovom interesu i u skladu sa zakonom. Pored prvog rebalansa i završnog računa budžeta za prethodnu godinu, na današnjoj sednici razmatrana je i informacija o pripremljenosti sistema odbrane od grada na teritoriji Radarskog centra „Petrovac” za 2013. godinu. Pošto je naša opština poljoprivredna, iz opštinskog budžeta izdvojeno je 800.000 dinara za nabavku protivgradnih raketa, a podignuta je i naknada za rad protivgradnih strelaca sa 3.800 dinara na 6.000 dinara, rekla je Stevićeva.\nJune 4, 2013\t in Vesti


Vlada traži partnera za prodaju 10% akcija EPCG – Bankar.me\nVlada traži partnera za prodaju 10% akcija EPCG\nApril 21, 2022 BIZNIS, Članci, ENERGETIKA, SVE VIJESTI Leave a comment\nMinistarstvo kapitalnih investicija je zaduženo da formira Pregovarački tim koji će zastupati Elektroprivredu u pronalaženju strateškog partnera kojem će biti prodato 10 odsto akcija EPCG.To se navodi u Informaciji o rješavanju pitanja daljeg statusa sopstvenih akcija Elektroprivrede Crne Gore AD Nikšić, koju je Vlada juče usvojila.\nU Informaciji se navodi da je Elektroprivreda Crne Gore akcionarsko društvo u kome je Država vlasnik 88,65 odsto akcijskog kapitala, a od 26. 09. 2019. godine po osnovu istog ima 98 odsto upravljačkih i svih ostlih akcija koje iz toga proizilaze.\n“EPCG je na 26.09.2019. godine stekla 11.813.238 sopstvenih akcija koje su vrijednosti 10 odsto osnovnog kapitala. Ove akcije ne daju pravo glasa, pravo na dividendu i druga prava i ne računaju se u kvorum Skupštine pa Država kao većinski akcionar po tom osnovu de facto stiče uvećano učešće u EPCG”, saopšteno je iz Vlade.\n“EPCG je dužna, u skladu sa Zakonom o privrednim društvima, iste otuđiti u roku od tri godine (najkasnije do 26. 09. 2022. godine) ili će biti poništene uz adekvatno smanjenje akcijskog kapitala. Tim povodom, zadužena je Elektroprivreda da nastavi sa postupkom otuđenja sopstvenih akcija putem prodaje strateškom partneru, kao poznatom sticaocu, kako ne bi došlo do umanjenja kapitala i gubitka uloženih novčanih sredstava društva. Rok za realizaciju obaveze je 30. jun 2022. godine. Kompanija je zadužena i da obezbijedi procijenu investicione, fer tržišne i tržišne vrijednosti sopstvenih akcija, kroz Elaborat urađen od strane referentnog ovlašćenog obrađivača. Ministarstvo kapitalnih investicija je zaduženo da formira Pregovarački tim koji će zastupati Elektroprivredu u postupku pronalaženja strateškog partnera sa jasno definisanim kriterijumima prilikom izbora”, zaključuje se u Informaciji Vlade.\nPOJMOVIElektroprivreda EPCG vlada crne gora\nPrevious MFSS: Poziv poreskim dužnicima da se prijave za reprogram\nSljedeći Gorivo će ponovo poskupjeti od srijede\nHE “Piva” siguran snabdjevač energijom\nEPCG-IRF: Za projekat Solari 30 miliona eura


Niška televizija » Četiri osobe s simptomima virusa Zapadnog Nila (VIDEO)\nObjavljeno 04.07.2014. 13:25\nU niškom Kliničkom centru hospitalizovane su četiri osobe sa simptomima virusa Zapadnog Nila. Oni se trenutno ispituju, a kako kaže direktor Instituta za javno zdravlje Branislav Tiodorovic – razloga za paniku nema, naročito zato što nije kod svih pacijenata indikovana infekcija.\nZaraženih malarijom trenutno nema, tvrdi Tiodorović i pojašnjava da je trenutni broj Nišlija sa simptomima vektorskih infekcija – uobičajen za ovo doba godine, a njihovo lečenje gotovo u svim slučajevima je do sada bilo uspešno.\nSezona je godišnjih odmora i učestali su apeli na gradjane da posebnu pažnju obrate na mere zaštite od ujeda komaraca, ukoliko putuju u Tursku i istočne delove Grčke. U ovim područjima godinama unazad beleže se slučajevi malarije, odakle ova bolest još nije doneta u našu zemlju, ali treba biti na oprezu – poručio je u emisiji ,,Hoću da znam“ Branislav Tiodorović, direktor niškog Instituta za javno zdravlje, ističući da je situacija u ovom trenutku mirna a niški lekari su spremni za eventualne nove slučajeve zaraze.\nKlimatske promene uslovile su pojavu pojedinih bolesti u našem regionu, koje su do sada bile karakteristične za predele sa tropskom i vlažnom klimom. I ranijih godina imali smo komarce zaražene virusom Zapadnog Nila i prema ovoj pojavi trebalo bi da se odnosimo s posebnim oprezom.\nInstitut za javno zdravlje i niški Klinički centar spremni su da zbrinu sve eventualne slučajeve zaraženih od bolesti koje prenose komarci, insekti I glodari, a kako tvrdi nas sagovornik – situacija se konstantno prati, a stručnjaci u Nišu u tesnoj su vezi sa nadležnima koji se bave preventivom i upozoravanjem u Beogradu i u susednim državama.


Izvor: Radio Televizija Vojvodine, 17.Dec.2019, 14:09\nTurski predsednik Redžep Tajip Erdogan izjavio je danas da bi trebalo da se milion sirijskih izbeglica, na dobrovoljnoj bazi, preseli u "zonu mira" na severu njihove zemlje, u "veoma kratkom vremenskom periodu".\n"Moramo da pronađemo formulu da omogućimo izbeglicama koje su putovale u Tursku da budu preseljene u svoju domovinu", rekao je Erdogan na Globalnom forumu o izbeglicama u Ženevi.\nU Turskoj se trenutno nalazi 3,7 miliona sirijskih izbeglica, a Erdogan >> Pročitaj celu vest na sajtu Radio Televizija Vojvodine << smatra da bi u "zoni mira" mogli da se izgrede stambeni objekti i škole, prenosi Rojters.\nErdogan je istakao da se u tu zonu već vratilo oko 371.000 sirijskih izbeglica nakon turske vojne akcije čiji je cilj bio da se, kako je naveo, ta oblast očisti od "terorističkih organizacija".\nU tom kontekstu pomenuo je takozvanu Islamsku državu i kurdske Narodne zaštitne jedinice i Radničku partiju Kurdistana.\nKurir: ERDOGAN VRAĆA IZBEGLICE U SIRIJU: Milion, od ukupno 3,7 miliona Sirijaca se ubrzo seli u zonu mira!\nErdogan: Milion izbeglica u "zonu mira"\nŽeneva -- Turski predsednik Redžep Tajip Erdogan izjavio je da bi trebalo da se milion sirijskih izbeglica, na dobrovoljnoj bazi, preseli u "zonu mira" na severu Sirije..."Moramo da pronađemo formulu da omogućimo izbeglicama koje su putovale u Tursku da budu preseljene u svoju domovinu", rekao je...\nErdogan traži preseljenje milion izbeglica na sever Sirije..Turski predsednik Redžep Tajip Erdogan izjavio je danas da bi trebalo da se milion sirijskih izbeglica, na dobrovoljnoj bazi, preseli u "zonu mira" na severu njihove zemlje, u - veoma kratkom vremenskom periodu...- Moramo da pronađemo formulu...\n17.Dec.2019: Radio Televizija Vojvodine


Sapštenje Kancelarije za KiM – Balkanekspresrb.rs\nSapštenje Kancelarije za KiM\nNASTALI PROBLEM IZMEĐU BEOGRADA I PRIŠTINE ODNOSI SE NA VOZILA SA REGISTARSKIM OZNAKAMA “KS” KOJA VRŠE TRANSPORT OPASNOG TERETA NA PROSTORU CENTRALNE SRBIJE, A KOJA PRILIKOM INSPEKCIJSKOG NADZORA, KOJI JE IZVRŠEN KRAJEM AVGUSTA 2015. GODINE, NISU POSEDOVALA ODGOVARAJUĆE ADR SERTIFIKATE ZA VOZILA I VOZAČE. NAIME, SERTIFIKAT ZA VOZILA SA KIM BIO JE IZDAT OD STRANE NADLEŽNOG ORGNA MAKEDONIJE (SUPROTNO ODREDBI 9.1.3.2 ADR), A SERTIFIKAT ZA VOZAČE BIO JE IZDAT OD STRANE NENADLEŽNE INSTITUCIJE IZ PRIŠTINE, A NE OD NADLEŽNOG ORGANA STRANE UGOVORNICE ADR (ODREDBA 8.2.1.6 ADR)\nKANCELARIJA za Kosovo i Metohiju, u interesu objektivnog informisanja javnosti o prometu robe između centralne Srbije i naše južne pokrajine, mora da pojasni situaciju u vezi sa prometom opasnog tereta u drumskom saobraćaju, a povodom nekih spekulacija u prištinskoj štampi.\nTransport opasnog tereta regulisan je Evropskim sporazumom o međunarodnom drumskom prevozu opasne robe (ADR). Samoproglašeno Kosovo, za razliku od Republike Srbije, nije ugovorna strana ADR.\nNastali problem između Beograda i Prištine odnosi se na vozila sa registarskim oznakama “KS” koja vrše transport opasnog tereta na prostoru centralne Srbije, a koja prilikom inspekcijskog nadzora, koji je izvršen krajem avgusta 2015. godine, nisu posedovala odgovarajuće ADR sertifikate za vozila i vozače. Naime, sertifikat za vozila sa KiM bio je izdat od strane nadležnog orgna Makedonije (suprotno odredbi 9.1.3.2 ADR), a sertifikat za vozače bio je izdat od strane nenadležne institucije iz Prištine, a ne od nadležnog organa strane ugovornice ADR (odredba 8.2.1.6 ADR).\nNaša strana je bila vrlo konstruktivna i nadležne institucije Republike Srbije ostavile su četvoromesečni prelazni period, kako ne bismo blokirali slobodnu trgovinu između Beograda i Prištine. U tom periodu od tri kompanije registrovane na teritoriji AP KiM koje se bave prevozom opasnog tereta sa prostora centralne Srbije dve su pribavile odgovarajuće sertifikate za svoja vozila i vozače, a jedna kompanija to još nije učinila.\nNaš stav je da bi, kada su u pitanju vozila sa teritorije AP KiM, bilo kakvo odstupanje od ADR, u smislu nepoštovanja njegovih odredbi, značilo kršenje ovog sporazuma i imalo negativne posledice po Srbiju kao stranu ugovornicu ADR, te ugrozilo njen međunarodni ugled i kredibilitet.\nReč je, dakle, o temi koja je i dalje predmet ekspertskih razgovora u Briselu, kako bi se pronašlo rešenje koje bi garantovalo zaštitu zdravlja ljudi i prirodne sredine prilikom transporta opasnih materija i bilo u skladu sa međunarodnim standardima u ovoj oblasti. Predstavnici Beograda u tim razgovorima imaju veoma čvrste argumente, ali i konstruktivan stav u želji da se pronađe adekvatno rešenje.\nSvaki jednostrani potez, poput uvođenja “recipročnih mera” o kojima spekuliše prištinska štampa, bio bi argument sile, iako dijalog u Briselu postoji upravo da bi se izbeglo posezanje za takvim potezima i iznalazila rešenja utemeljena na regulativi. Beograd svakako ima instrumente da odgovori na eventualne nepromošljene i jednostrane poteze Prištine, ali se nada da, u interesu procesa normalizacije odnosa, na tako nešto neće biti prinuđen.♦


Vlasenica: Poznati provalnici uhvaćeni na djelu – Zvornik Danas\nNaslovna/VIJESTI/Crna hronika/Vlasenica: Poznati provalnici uhvaćeni na djelu\nRedakcija Send an email 25. новембра 2014\nVLASENICA – Policija iz Vlasenice brzom reakcijom juče ujutro spriječila je pljačku benzinske pumpe „Nestro petrol“ u tom gradu i uhapsila Mugdina Omanovića (30) i Borislava Lozu (38), obojica iz Sarajeva.\nU Centru javne bezbjednosti Bijeljina rekli su, navodeći inicijale, da je policiji juče u 2.25 časova prijavljeno da su obijena ulazna vrata benzinske pumpe u Vlasenici, piše Glas Srpske.\n– Kada su došli na lice mjesta policajci su vidjeli dvojicu lopova kako bježe. U neposrednoj blizini savladali su i uhapsili Omanovića, zatim su u podrumu jedne stambene zgrade pronašli i priveli Lozu – rekli su u CJB Bijeljina. Dodali su da je Lozo samo u toku ove godine na području koje pokriva ovaj centar počinio oko 50 krađa, kao i da je više puta osuđivan zbog toga.\nPrema nezvaničnim informacijama, zaplijenjena su i dva vozila kojima su došli do pomenute benzinske pumpe i obiman provalnički alat, što ukazuje na to da je riječ o dobro organizovanom i opremljenom provalničkom tandemu.\n– Da je riječ o profesionalnim pljačkašima govori i podatak da su, kada su došli do pomenute pumpe, prvo sa pur pjenom blokirali alarmni sistem i zatim provalili u objekat – pojasnio je naš izvor.\nOn je istakao da su ih, taman kada su planirali da počnu sa iznošenjem stvari, poremetili policajci i da su pobjegli samo sa jednom kutijom „marlboro“ cigareta.\n– Prilikom hapšenja, iako opkoljeni, pružili su fizički otpor i bili krajnje drski, a jedan od njih čak nije htio da skine fantomku sa glave – rekao je naš izvor iz istrage.\nU vozilu „reno espejs“, kojim je jedan od uhapšenih kriminalaca došao pred benzinsku pumpu, pored provalničkog alata pronađena su i kolica za prevoz tereta, namijenjena, po svemu sudeći, za prevoz kase, koju su provalnici namjeravali da odnesu.\nOvaj pokušaj pljačke „Nesto petrol“ pumpe zabilježile su i kamere video-nadzora na objektu pumpe.\nLozo je bio uhapšen i u junu ove godine, kada je priveden zbog velikog broja teških krađa. On je tada osumnjičen da je provaljivao u porodične kuće, stanove, prodavnice, apoteke, mesnice, sportske kladionice, stovarište građevinskog materijala i slično i zatim krao sve što bi našao.\nJedno vrijeme je živio u Srbiji, gdje je takođe bio uhapšen 2001. godine zbog sumnje da je sa svojim saradnicima krao automobile i to najčešće „golfove“. Oni su bili osumnjičeni da su ukrali čak 18 „golfova“, te po „mercedes“, „pasat“ i „audi 80“.\nBorislav Lozo je zbog krađe automobila bio osuđen na zatvorsku kaznu, ali je pobjegao iz zatvora u Užicu.\nOn je tada šipkom od kreveta uspio da probije zid zatvora, iskoči u hodnik, a zatim u dvorište i pobjegne u nepoznatom pravcu. Prilikom bijega u ćeliji je ostavio drugog zatvorenika, kojeg je vezao pocijepanim čaršavom i sa truleks krpom u ustima, da ne bi mogao da pozove čuvare.


Mercedes-Benc predstavio novu limuzinu S-klase\n02.09.2020 / 22:03 Auto - Luksuzna tehnologija\nKompanija "Daimler AG" je predstavila novu verziju svoje luksuzne limuzine "Mercedes-Benz S-Class".\nTo je najvažniji model te kompanije i model za koji se nada da će stvoriti veliku dobit kako bi pomogao tom proizvođaču automobila sa sjedištem u Štutgartu da savlada recesiju zbog pandemije i strukturne promjene u auto industriji.\nIzvršni direktor "Daimlera" Ola Kalenius nazvao je dugačku, elegantnu "S-Class" "srcem marke" tokom video prezentacije kada je predstavio visoko personalizovanu luksuznu tehnologiju tog automobila.\nKompanija će se i dalje oslanjati na dobit od svojih luksuznih vozila s mootorima s unutrašnjim sagorijevanjem poput "S-Class" i SUV-ova da bi finansirala ulaganje u novu tehnologiju s niskim emisijama izduvnih gasova.\nFerdinand Dudenhefer, direktor Centra za automobilska istraživanja u Duisburgu, nazvao je "S-Class" "veoma važnim" za "Daimler" i njegovu luksuznu diviziju "Mercedes-Benz" jer sa samo tri posto učlešća u prodaji svih vozila te kompanije, donosi joj 15-20 posto operativne zarade.\nDirektor "Daimlera", Kalenius, sprovodi akciju smanjenja troškova kako bi sačuvao novac tokom recesije i da bi našao novac za skupe investicije u električne i digitalne tehnologije koje transformišu automobilsku industriju pod pritiskom vlasti i konkurenata iz tehnološkog sektora.\nPosebno proizvođači automobila u Evropi moraju da prodaju znatno više električnih vozila kako bi ispunili stroga ograničenja emisije ugljen-dioksida od početka sledeće godine. Ugljen-dioksid je glavni gas koji naučnici krive za klimatske promene. Ograničenja su deo napora Evropske unije da se pridržava Pariskog klimatskog sporazuma iz 2015. godine.\nNova verzija "S-Class" se ne razlikuje mnogo od prethodne, osim novih horizontalnih zadnjih svjetla. Ima glasovnog pomoćnika na svim sjedištima, od kojeg putnici mogu da traže grijanje sjedišta i masažu leđa ili puštanje muzike.\nVozač može da sa ekrana osjetljivog na dodir na kontrolnoj tabli prebaci neki program djeci pozadi.\nVrhunski udobna, sjedišta se dovode u željeni položaj pomoću 18 elektro-motora, vođenih digitalnim mozgom automobila koji pamti lične položaje ogledala i sjedišta.\nKupci u Kini, ključnom tržištu za to vozilo, prvi će dobiti mogućnost i da naruče večeru putem glasovnog asistenta automobila dok se voze kući.\nPri skretanju se mogu zaokrenuti i zadnji točkovi do 10 stepeni, omogućavajući mali radijus okretanja uprkos veličini tog vozila.\n"S-Class" dolazi i u hibridnoj verziji koja kombinuje električni pogon i pogon motora sa unutrašnjim sagorijevanjem, sa poboljšanim potpuno električnim dometom od 100 kilometara prije no što se motor sa unutrašnjim sagorijevanjem pokrene da bi dopunio baterije električnog.\nVerzijama samo s motorom s unutrašnjim sagorijevanjem i hibridnim modelima sljedeće godine će se pridružiti "EQS" - potpuno električni model u porodici "S-Class".\nSaopštenje kompanije ne sadrži cijenu, dok sadašnji model u SAD košta više od 94.500 dolara (80.000 eura).


EBRD: Zelena agenda prioritet u Srbiji – Poslovni portal o upravljanju otpadom i reciklaži\nBy Reciklaza.biz novembar 26, 2021\nEvropska banka za obnovu i razvoj je ovog meseca predstavila „Izveštaj o tranziciji“ za države u kojima investira, a u kojem je za Srbiju, kao jedan od prioriteta, navela ubrzanje sprovođenja zelene agende. Posebno je izdvojeno da treba raditi na uvođenju aukcija za obnovljive izvore, poboljšanju energetske efikasnosti i investicijama u ekološku infrastrukturu.\nDirektor Evropske banke za obnovu i razvoj za Zapadni Balkan i Kancelarije za Srbiju, Mateo Kolanđeli kaže za RTS da su prioritetni projekti u našoj zemlji koju ta finansijska institucija finansira su zamena kotlova i prelazak sistema daljinskog grejanja na gas, a kao sledeći korak i na obnovljive izvore energije. Ističe da je u planu i finansiranje sedam regionalnih centara za upravljanje otpadom.\nZbog čega je EBRD najviše fokusirana na finansiranje projekata u oblasti zaštite životne sredine ?\n– Životna sredina je u fokusu Evropske banke za obnovu i razvoj. Prioriteti u Srbiji na kojima radimo su upravljanje otpadom i ozelenjavanje energetskog sistema zemlje. U energetskom sektoru podržavamo dekarbonizaciju daljinskog grejanja u Kragujevcu, zamenu starih kotlova na ugalj i prelazak na gas, kao i sanaciju otvorene deponije pepela. Energetski sektor je ključan. Gde god je moguće, fosilna goriva bi trebalo da se zamene obnovljivim izvorima energije.\nKoje biste projekte izdvojili kao najvažnije za sledeću godinu ?\n– Za sledeću godinu, radimo na projektu koji bi se sprovodio u više gradova gde bi se za sisteme daljinskog grejanja uvodile tehnologije za obnovljive izvore energija, pre svega solarna i geotermalna, i toplotne pumpe. To je projekat koji će doneti tehnološke inovacije, veću energetsku bezbednost zemlje i naravno bolji kvalitet vazduha za građane.\nEBRD takođe radi sa Ministarstvom rudarstva i energetike na projektu kojim bi se finansiralo poboljšanje energetske efikasnosti u stambenim zgradama. Razmatramo da odobrimo kredit od 20 miliona evra, dok će dodatna bespovratna sredstva obezbediti Evropska unija.\nKada govorimo o reciklažnoj industriji, koje projekte tu finansirate ?\n– Kada je reč o otpadu, pored javno-privatnog partnerstva za deponiju u Vinči, u pregovorima smo oko novog državnog kredita od 75 miliona evra za finansiranje sedam regionalnih centara za upravljanje otpadom u celoj zemlji, koji bi bili izgrađeni u skladu sa standardima EU i sa pratećom infrastrukturom za sortiranje i reciklažu otpada. Paralelno sa ovim investicijama, želimo da doprinesemo razvoju reciklaže i cirkularne ekonomije gde verujemo da postoje neiskorišćene poslovne mogućnosti.\nReciklaža i cirkularna ekonomija su veoma važne za nas i zaista želimo da podržimo privatni sektor u toj oblasti. Bitno je da sve manje otpada treba da ide na deponije, a sve više otpada da se koristi kao sirovina za nove proizvodne procese. Zato je važno da se urade infrastruktura i zakonski okvir koji bi omogućio investicije privatnog sektora.\nU Beogradu živite nekoliko meseci, kakvo je vaše mišljenje o životnoj sredini u prestonici Srbije ?\n– Beograd je veliki grad i kao i svi veliki gradovi suočava se sa mnogim ekološkim izazovima. Mi radimo sa gradom na nekoliko frontova: deponija u Vinči, održiva mobilnost. Želimo da pomognemo da se smanji broj privatnih automobila u saobraćaju i da se poboljša kvalitet javnog saobraćaja, što je izazov za sve gradove. Nadam se da ćemo viđati sve više zelenih investicija. Mora biti više drveća u gradu, što je trend u Evropi.


BANJALUKA – Željka Cvijanović, predsjednik Vlade RS i budući predsjednik RS, smatra da na nivoo BiH treba da se postigne jedinstveni nastup predstavnika iz RS.\n"Uvijek bila zagovornik tih odnosa. Čak i onda kada nije bilo moguće da se uspostavi formalna koalicija dobro je da se stvari usaglašavaju. U prethodne četiri godine smo vidjeli kako to loše izgleda ukoliko nemate jedinstvene pozicije koje dolaze iz institucija RS i onih predstavnika koji na nivou BiH obavljaju vlast", kaže ona.\nDodaje da je sada sjajno vrijeme da se stvari poprave i da to budu stvari koje će raditi za RS.\n"Mislim da se otvara važnost tog jedinstva, da se pokaže da ste vi jedan jedinstven tim bez obzira kojoj političkoj partiji pripadate, ali neki opšti interes mora u svemu tome da nas veže", istakla je Cvijanovićeva i dodala je da je bitno "kako takva reprezentacija nastupa na nivou BiH".\n"Mora postojati jedinstven stav koji dolazi iz RS. Želim da vjerujem da je to moguće. Ono što nam ne ide na ruku su ti silni procesi koji su otvoreni, pogotovo u okviru opozicionog bloka. Vjerujem da će taj saldo na kraju biti pozitivan za RS.", zaključila je Cvijanovićeva.\nZadnji put promjenjen Utorak, 30 Oktobar 2018 12:40\nSa strankama centra i ljevice pravimo većinu i Vladu za promjene u ZDK\tCIK danas neće odlučivati o raspodjeli mandata za Dom naroda


Cena goriva je pitanje o kojem uvek može da se razgovara civilizovano, a nikako razlog da se ometa saobraćaj, izjavio je danas ministar energetike Aleksandar Antić.\n- Motivi za ovaj protest definitivno nisu socijalni već politički i ovakav protest predstavlja svojevrstan teror prema ogromnoj većini naših sugrađana, koji su u kolonama - ometeni da odu na posao ili da se vrate svojoj porodici - rekao je ministar Antić, koji je potpresednik SPS-a.\nPrema njegovim rečima, blokiranje prometnih saobraćajnica nije način da se iskaže nezadovoljstvo po bilo kom pitanju, a uz to je i nezakonito, saopštilo je to ministarstvo.\n(UŽIVO) HAOS NA GAZELI Saobraćaj bio obustavljen na 45 minuta, ponovo BLOKIRAN ZRENJANINSKI PUT\nMihajlović: Blokade ugrožavaju živote građana, Vlada traži način da odgovori na poskupljenje goriva\nAntić je naglasio da cena goriva ne može biti razlog da se ometa saobraćaj, sloboda kretanja i naročito prolaz hitnim službama koje pomažu našim sugrađanima u nevolji.\n- Vlada Srbije i njeni nadležni organi uvek su bili spremni da potpuno kompetentno i dobronamerno razgovaraju sa svim zainteresovanim stranama o svakom društvenom pitanju.\nIštice da ovde to nije slučaj i da je reč o čisto "političkom protestu političke manjine, bez podrške u narodu, koja zloupotrebljava pravo na protest tako što ometa slobodu kretanja građanima, a to je u demokratiji nedopustivo".\n- To je i odraz političke nemoći da se argumentima, ako ih ima, pokrene diskusija o svakom otvorenom pitanju - dodao je Antić.


Istakla je to za "Glas Srpske" vršilac dužnosti generalnog direktora "Orla" Biljana Marković, podsjetivši da je Ministarstvo odbrane Srbije najvažniji partner ovom preduzeću.\nIako im nije bio zabranjen rad tokom vanrednog stanja uzrokovanog pojavom i širenjem virusa korona, Markovićeva ističe da je i "Orao" pretrpio štetu tokom marta i aprila, te da se nadaju pomoći Vlade Srpske, bez koje će biti teško prevazići poteškoće.\nOsim početka realizacije godišnjeg ugovora, dodala je, "Orao" je dobio zeleno svjetlo i za aplikaciju za podizanje tehnoloških mogućnosti za održavanje motora "vajper" koje trenutno rade, a taj projekat trebalo bi takođe da se realizuje sa Ministarstvom odbrane Srbije.\nU bijeljinskom "Orlu" trenutno je 393 zaposlenih, a u narednom periodu planirano je zapošljavanje hemičara i metalurga.\nBiljana Marković je istakla da pregovori koje su krajem prošle godine započeli sa ruskom kompanijom ODK u cilju dobijanja licenci za remont motora koje koriste borbeni avioni "MiG-29" nisu završeni.


Snimak preuzet sa vebsajta ruskog Ministarstva odbrane na kojem se, kako navode, vidi da je pogođen kamp za obuku ID-e u Idlibu, 12. oktobar 2015.\nEU ministri uputili poziv Rusiji da prestane sa napadima na ciljeve u Siriji koji nisu baze terorista Islamske države ili drugih terorističkih organizacija sa liste UN-a.\nMinistri spoljnih poslova EU okupili su se u Luksemburgu i u isto vreme pozdravili naznake koordinacije vojnih akcija Rusije i Amerike, dok nema jasne ideje šta raditi sa sadašnjim režimom u Damasku.\nSirija i rusko vojno angažovanje u toj zemlji je dominiralo današnjim skupom ministara.\n"To svakako mijenja pravila igre. Postoje neki veoma zabrinjavajući elementi, posebno kada je riječ o upadima u turski vazdušni prostor. Akcije protiv Islamske države moraju biti tačno to, teroristi su definisani od strane UN-a i to se mora koordinirati. U suprotnom, situacija bi mogla da bude veoma opasna sa političkog i sa vojnog stanovišta", poručila je visoka predstavnica EU, Federika Mogerini.\nNjemački ministar spoljnih poslova Frank-Valter Štajnmajer smatra da će se razgovor na vojnom nivou izmedju Rusije i Amerike nastaviti te da dugo odlagani demokratski proces može da počne.\nA britanski ministar spoljnih poslova Filip Hamond poručuje.\n"Bili smo veoma jasni da ne možemo da radimo sa Asadom na dugoročnom rješenju za Siriju. Možemo da budemo fleksibilni oko načina njegovog odlaska, možemo da budemo fleksibilni oko vremena njegovog odlaska, ali ako pokušamo da radimo sa njim to će nas odvesti suprotno cilju koji želimo da postignemo. Neophodno je, takodje, da budemo ujedinjeni oko osude ruskih napada u Siriji."\n"Nećemo prihvatiti narušavanje vazdušnog prostora Turske, to je NATO članica. Sa druge strane, moramo reći Rusiji da ona treba da bude dio rješenja u Siriji", poručio je ministar spoljnih poslova Danske, Kristijan Jensen.\nZa visoku predstavnicu Mogerini je posebno važno da se rusko prisustvo u Siriji iskoristi kao potencijal koji bi se pretvorio u punu saradnju na rješavanju sirijskog problema.\nUpitana za stav oko turskog prijedloga stvaranja "sigurne zone " na sjeveru Sirije gdje bi sklonište od rata i progona našli izbjegli, Mogerini kaže da to ne smatra najboljom solucijom. U tom dijelu se u posljednje vrijeme vode žestoke borbe, ukazuje ona, a i iskustvo sa sigurnim zonama na Balkanu govori da to nikako nije rješenje.\nKada je o pitanju izbjeglica riječ, ministri su pozdravili povećanje sredstava Evropskog regionalnog fonda, uspostavljenog za pomoć sirijskim izbjeglicama. EU je sredstva fonda povećala za preko 500 miliona evra, što bi, prema prijedlogu evropskih ministara, moglo biti prošireno i na potrebe Zapadnog Balkana.\nOvim temama baviće se i evropski lideri kada se krajem sedmice okupe u Briselu.


ZAKON O IZVRŠENJU I OBEZBEĐENJU: Više od 17.000 starijih od 65 godina prima umanjene čekove, po osnovu izvršiteljskih zaključaka, zbog komunalnih dugovanja\nPenzionerki iz Novog Sada sa penzionog čeka skinuto je 19.000 dinara zbog nagomilane kamate po osnovu duga od 26 dinara za komunalne usluge. Neplaćeni računi za "Infostan" još iz 2015. godine prethodne godine došli su na naplatu jednom beogradskom penzioneru, pa je umesto 21.000 dinara primio svega 7.000 dinara penzije. Iako penzioneri važe za najredovnije platiše, danas više od 17.000 penzionera prima umanjene penzije po osnovu izvršiteljskih zaključaka na osnovu dugovanja za struja i komunalije, ali i zaostale alimentacije, uloge žiranta za kredit dece ili prijatelja.\nStatistika Komore izvršitelja govori da čak oko 99 odsto penzionera u Srbiji odmah po primanju mesečnih prihoda izdvaja za izmirivanje svojih obaveza i mesečnih računa za komunalije. Tek jedan odsto penzionera u Srbiji ili njih oko 17.000 ima zaostala dugovanja prema različitim poveriocima, koji angažuju privatne izvršitelje za naplatu dugovanja prema njima. Najčešća dugovanja zbog kojih se terete mesečna primanja penzionera su dugovanja prema javnim komunalnim preduzećima, neplaćeni računi za telefon i nagomilana dugovanja prema elektrodistribuciji.\nOsim dugovanja za komunalne delatnosti, tu su i neplaćene alimentacije, dugovi prema privatnim poveriocima i slično. Samo u 2015. godini isplata dela penzija bila je obustavljena kod 20.313 penzionera, kada se ukupan ostatak duga kretao oko 2,8 odsto ukupnih sredstava za mesečnu isplatu penzija. Iako postoji trend sve veće naplate duga po izvršiteljskim zaključcima, na početku 2018. godine izvršenje se sprovodilo kod 17.442 korisnika penzija, od kojih su čak jednu petinu činili penzioneri sa minimalnim mesečnim primanjima.\nIzvor: Vebsajt Novosti, K.M., 08.08.2018.


Zajednica Crnogoraca u Albaniji obilježila Dan državnosti - Volim Podgoricu\nPočetna/NOVOSTI/Društvo/Zajednica Crnogoraca u Albaniji obilježila Dan državnosti\nAndjela Send an email 12. Jula 2020.\nZajednica Crnogoraca u Albaniji (ZCGA) je u Elbasanu obilježila 13. jul, Dan državnosti Crne Gore.\nPredsjednik ZCGA Marinko Ćulafić je, kako je saopšteno, istakao da je 13. jul najznačajniji datum u crnogorskoj istoriji, jer je upravo na taj dan na Berlinskom kongresu 1878, koji je ujedno označio kraj Tursko-ruskog rata 1877-1878, Crna Gora dobila nezavisnost kao 27. država svijeta.\n“Poslije Prvog svjetskog rata, 1918. Crna Gora, iako je dala ogroman doprinos u ratu na strani saveznika, gubi svoju nezavisnost i postaje dio nove drzave Srba, Hrvata i Slovenaca, koja 1929. postaje Jugoslavija. Takođe 13. jula, 1941. godine crnogorski narod prvi je ustao protiv italijanskih okupatora u porobljenoj Evropi, i dao je ključni doprinos u oslobođenju bratskih naroda Jugoslavije od fašizma”, rekao je Ćulafić na konferenciji.\nOn je, kako navode iz ZCGA, dodao da su na sjednici AVNOJ 1943. u Jajcu, na kojoj je učestvovao i narodni heroj Albanije Vasil Šanto u ime Komunističke partije Albanije, postavljeni novi temelji socialističke Jugoslavije, „i Crna Gora je postala jedna od šest jedinica Jugoslavije”.\n“Ta odluka je potvrđena i na Narodno-antifašističkom kongresu Crne Gore, održanom u Kolašinu krajem 1944. Posebno ću naglasiti da je na tom kongresu učestvovao i moj djed Milovan Tatko Ćulafić, koji je obavljao najznačajnije funkcije u ratu i poslije rata u Crnoj Gori, sve do 1948. kada je stao na stranu Staljina, protiv Tita. Pobjeda Crne Gore i Jugoslavije u Drugom svjetskom ratu nad fašizmom i dobijanje statusa Republike Crne Gore u okviru Nove Jugoslavije, dovelo je i do konačnog povratka državnosti na referendumu 21. maja 2006. Danas je Crna Gora stabilizujući faktor i lokomotiva evropskih integracija na Zapadnom Balkanu”, naveo je Ćulafić.\nOn je, dodaje se, na konferenciji posebno istakao veoma dobre odnose između crnogorskog i albanskog naroda, i doprinos koji daju nacionalne manjine sa obje strane „i koje su most saradnje između Albanije i Crne Gore”.\n“Albanski i crnogorski narod žive jedan pored drugoga vjekovima i milenijumima.i imaju zajedničkog sveca, Svetog Vladimira, koji je veza među našim narodima. Sveti Vladimir je zaštitnik grada Elbasana ,a za današnju Crnu Goru je svetitelj i dukljanski knez”, dodao je Ćulafić.\nPredsjednik Zajednice Crnogoraca u Albaniji posebno se, kako je saopšteno, zahvalio zvanicama na iskazanom poštovanju i prisustvu obilježavanja najznačajnijeg datuma crnogorskog naroda i crnogorske dijaspore svuda u svijetu.\nNa konferenciji su, kako se navodi, bili Vasil Sterjovski, predsjednik partije Koalicija Makedonaca za evropske integracije i poslanik u albanskom parlamentu, rektor Univerziteta u Elbasanu, Mitropolit Elbasana, Špata i Libražda Andon Merdani, te potpredsjednik Demokratske Partije za Elbasan Zamir Mužaći.\nAlbanija Crna Gora Dan državnosti Zajednica Crnogoraca u Albaniji (ZCGA)\n13. Jula 2020. u 00:52\nA zajednica albanaca u CG? I zašto nije? Još je ne osećaju svojom?


Marko Louis - Mikser Festival 2017\nDve godine nakon prvog samostalnog albuma „SHINE ON ME“, Marko Louis 20.aprila izdaje novi album pod nazivom „BESKRAJ“. Na ovom albumu će se naći jedanaest pesama od kojih su devet dueti. Pored toga što peva, Marko se potpisuje i kao kompozitor, aranžer i dizajner zvuka. Prisutan je uticaj balkanske i orijentalne muzike sa primesama džeza, fanka, popa, regea.\n„Kad god sam kupovao muzičke albume uvek sam tražio prvo da preslušam duete. Bilo mi je najzanimljivije kada različiti izvođači sarađuju i naprave spoj svojih interpretacija i svojih stilova. Na ovom albumu sam rešio da ceo album bude spoj različitih energija i kultura širom sveta“ izjavio je Marko.\nNa novoj „ploči“, koju je izdao za izdavačku kuću Lampshade Media, Marko je sarađivao sa poznatim umetnicima kao što su Vasil Hadžimanov (Srbija ), Vlatko Stefanovski ( Makedonija ), Bobo ( Bugarska ), Adnan Šaran ( BiH ), Božo Vrećo ( BiH ). Pored u našem regionu poznatih imena, Marko je sarađivao sa izvođačima širom sveta kao što su Tanu Saxena ( Indija ), Layth SidiQ ( Jermenija, SAD ) i drugi.\nNa albumu se nalaze dve kompozicije Markovog oca Ljubiše Stojanovića Louisa, koje je obradio zajedno sa Vasilom Hadžimanovom i Vlatkom Stefanovskim. „Pesme DOVIĐENJA i CVEĆE CAFNALO su manje poznate pesme moga oca ali su moje omiljene. Uvek mi je bila želja da ova dva dela zabeležim jednog dana na traku i ispunila mi se želja.“ dodaje Marko koji je album posvetio rodetiljima.


Zahvalivši minstru spoljnih poslova Velike Britanije Filipu Hamondu na podršci evropskom putu Srbije Vuèiæ je istakao da je za Srbiju posebno problematièno poglavlje 35, koje se bavi pitanjem Kosova.\n"Za nas ima dosta problema u vezi s poglavljem 35, ali o tome æemo više razgovarati 13. oktobra u Briselu", rekao je Vuèiæ na zajednièkoj konferenciji s Hamondom.\nOn je preneo da je sa šefom britanske diplomatije razgovarao i o nastavku dijaloga s Prištinom, posebno o zaštiti srpskih crkava i manastira na Kosovu, kao i o Unesku, ali i o izbeglièkoj krizi, odnosima u regionu, nastavku ekonomskih i politièkih reformi u Srbiji.\n"Prihvatili smo predlog ministra Hamonda da uspostavimo formalni strateški dijalog, da imamo stalnu vezu i kontakte, gde bismo preko tela koje bi vodili, recimo, zamenici ministra spoljnih poslova, mogli da se konsultujemo o kljuènim stvarima za obe zemlje", izjavio je premijer.\nPosebno istakavši dobre bilateralne odnose, Vuèiæ je zahvalio Hamondu i Velikoj Britaniji na pomoæi u situacijama kada je Srbiji to zaista bilo neophodno, posebno nakon katastrofalnih poplava 2015, ali i sada u vreme izbeglièke krize.


Prodaje se boca francuskog vina koje je sazrevalo u Zemljinoj orbiti - 100 Najvećih u Srbiji\nProdaje se boca francuskog vina koje je sazrevalo u Zemljinoj orbiti\nMay 7, 2021 | Novosti\nAukcijska kuća Christie’s stavila je na privatnu prodaju bocu finog francuskog vina koje je, u okviru eksperimenta vinograda Bordo, 14 meseci sazrevalo u Zemljinoj orbiti, a procenjuje se da bi cena mogla da dostigne milion dolara.\nOva ponuda bez presedana vina Petrus berbe 2000. godine, ekskluzivnog crvenog vina svetske klase proizvedenog od grožđa Merlot u vinskom regionu Pomerol u Bordou, objavljena je u utorak u Londonu, izveštava Rojters.\n“Ova boca Petrusa 2000 predstavlja važan korak u naporima za razvojem i izučavanjem procesa zrenja vina“, naveo je u saopštenu Tim Triptri, direktor međunarodnog odeljenja za vino i žestoka pića u toj aukcijskoj kući.\nPrihod će ići privatnoj evropskoj raketnoj kompaniji Space Cargo Unlimited, koja je lansirala 12 boca Petrusa 2000 na put do Međunarodne svemirske stanice u novembru 2019. godine, u okviru serije eksperimenata u vinogradarstvu i mikrogravitaciji.\nDesetak boca Petrusa vraćeno je na Zemlju sa svemirske stanice u januaru ove godine u kargo kapsuli SpaceX nakon što je u orbiti, na udaljenosti od 300 miliona kilometara od Zemlje, provelo skoro 440 dana.\nNakon povratka u Bordo, na Institutu za istraživanje vina i vinove loze otvorena je jedna boca vina radi testa “na slepo” tokom kojeg je desetak vodećih enologa poredilo ukus sa uzorkom Petrusa iste berbe koje je sazrevalo na Zemlji.\nIz aukcijske kuće su naveli da je u okviru privatne prodaje ponuđena jedna flaša iz “svemirske kolekcije” za kupovinu odmah, zajedno sa bocom “zemaljskog” originalnog Petrusa 2000, plus dekanter, set čaša i vadičep napravljen od meteorita.\nJedna boca berbe Petrus 2000, sa imanja od 28 hektara koje proizvodi samo oko 30 000 flaša godišnje, obično košta 5366 američkih dolara, a jedna je prodata na aukciji 2018. godine za 51 660 dolara, prema podacima sa Vinovesta, platforme za investiranje u vinogradarstvo i proizvodnju vina.


Konkurs za kragujevačka ekološka udruženja - Stakleno Zvono e-TV magazin\nby Stakleno Zvono · March 7, 2016\nRaspisan konkurs za kragujevačka ekološka udruženja\nGrad Kragujevac objavio je 03.03.2016 konkurs za sufinansiranje projekata u oblasti zaštite životne sredine u 2016. godini. Pravo učešća imaju nevladine organizacije, a krajnji rok za podnošenje prijava je 15 dana od dana objavljivanja konkursa.\nGradska uprava za prostorno planiranje, urbanizam, izgradnju i zaštitu životne sredine raspisala je javni poziv za sufinansiranje projekata u oblasti zaštite životne sredine u ovoj godini, čiji su nosioci ekološke nevladine organizacije sa teritorije grada Kragujevca. Za projekte udruženja iz oblasti zaštite životne sredine i održivog razvoja izdvojeno 2 miliona 664 hiljade dinara, a realizacija odabranih projekata biće sufinansirana najviše do 300 hiljada dinara. Projekti se mogu odnositi na popularizaciju i jačanje svesti o značaju zaštite životne sredine, unapredjenje znanja kroz organizovanje neformalnih vidova obrazovnih aktivnosti, realizaciju projekata za rešavanje pojedinačnog problema ili teme u oblasti očuvanja prirodnih resursa i drugih aktivnosti od javnog interesa u ovoj oblasti.\nPozivamo sva udruženja koja u svojim programima imaju planove za podizanje ekološke svesti, apliciraju sa svojim projektima i za sredstva koja dodeljujemo iz budžega grada Kragujevca. Nakon ovog konkursa mi ćemo oglasiti javni poziv odn. biće stalno otvoren konkurs za dodelu sredstava za projekte koji će se realizovati u 2017. godini, i sve to na osnovu pravilnika o dodeli budžetskih sredstava za programe i projekte namenjene udruženjima i nevladinom sektoru – rekao je Vladimir Maksimović, član Gradskog veća.\nKrajnji rok za podnošenje prijava je 15 dana od dana objavljivanja konkursa. Tekst konkursa, obrazac prijave za sufinansiranje projekta i uputstvo sa detaljnim informacijama mogu se preuzeti na zvaničnom sajtu grada Kragujevca.\nIli OBRASCE preuzmite OVDE\nTags: ekologijaEkološke organizacijeGradska upravaJavni pozivKragujevacNVOProjekatprostorno planiranjesufinansiranjeudruženjeurbanizam\nZeleni timovi za zeleniju lokalnu sredinu\nNext story Svetski dan energetske efikasnosti u Tivtu\nPrevious story 1,9 milijardi dinara reciklažnoj indusrtiji


Vučić o sporazumu sa Kosovom: Ovo je veliki napredak /VIDEO/ - NTV Arena Bijeljina\nVučić o sporazumu sa Kosovom: Ovo je veliki napredak /VIDEO/\nPredsjednik Srbije Aleksandar Vučić izjavio je nakon potpisivanja sporazuma u Bijeloj kući da je zadovoljan dogovorenim i napomenuo da je u pitanju bilateralan sporazum sa SAD-om, a ne trilateralan i sa Prištinom.\nPredsjednik Srbije je ponovio da nema “tačke 10” u sporazumu, ali da je, između ostalog, dogovoreno otvaranje kancelarije Fonda za razvoj SAD u Beogradu, očuvanje manastira, kao i pristup Kosova “mini Šengenu” i studija izvodljivosti o podjeli energetskih resursa jezera Gazivode.\n“Dakle, treća strana nije priznata kao subjekat međunarodnog prava”, kazao je Vučić o bilateralnom sporazumu.\nPoslije ceremonije potpisivanja sporazuma koji je u ime SAD potpisao predsjednik Donald Tramp, a u ime Kosova premijer Avdulah Hoti, Vučić je kazao da tim sporazumom Srbija “uređuje odnose sa najvećom silom svijeta”.\nOn je naveo da se sporazum odnosi “na ekonomiju i neka politička pitanja”.\nZločin u Garavicama nikad ne smije biti zaboravljen /VIDEO/


Vršilac dužnosti generalnog direktora Direktorata za zaštitu i spašavanje Ministarstva unutrašnjih poslova (MUP), Miodrag Bešović, rekao je da je izrađeni dokument sveobuhvatan, kvalitetno urađen i da tek treba da nađe mjesto u praksi\nSa događaja, Foto: PR Centar\nProcjena rizika od katastrofa sveobuhvatan je i kvalitetno urađen dokument, strateški važan za državu, i njegova upotrebna vrijednost u narednom periodu biće ogromna.\nTo je saopšteno na završnom događaju povodom izrade Procjene rizika od katastrofa Crne Gore, koji je u Budvi organizovao Direktorat za zaštitu i spašavanje Ministarstva unutrašnjih poslova (MUP).\nVršilac dužnosti generalnog direktora Direktorata, Miodrag Bešović, rekao je da je izrađeni dokument sveobuhvatan, kvalitetno urađen i da tek treba da nađe mjesto u praksi.\nOn je kazao da su, i pored pandemije, uspjeli da završe važan projekat.\nBešović je dodao da je bilo malo problema u organizaciji, u zavisnosti od situacije sa koronavirusom, prenosi PR centar.\n“I to je pokazatelj kako treba da funkcioniše čitav sistem zaštite i spašavanja, i da ovo nije nešto što se ograničava samo na jednu državu, nego svi zajedno moramo da radimo na poboljšanju uslova života i životne sredine”, naveo je Bešović.\nMinistarka odbrane Olivera Injac ukazala je da projekat na nacionalnom nivou predstavlja značajnu platformu za primjenu u praksi kada je u pitanju suočavenje sa rizicima od katastrofa.\nPrema njenim riječima, od njega zavisi razvoj samih mehanizama zaštite, kao i svega što je korisno za upravljanje rizicima od katastrofa.\n“Dobili smo značajan rezultat, nešto što Crna Gora nije imala i što predstavlja korisnu i efikasnu platformu za dalje suočavanje sa rizicima od katastrofa”, rekla je Injac.\nOna je kazala da je uvjerena da će Evropska unija prepoznati značaj projekta i podstaći sve naredne koji će proisteći kao rezultat velikog i uspješnog rada.\nNačelnik Direkcije za civilnu zaštitu i smanjenje rizika od katastrofa, Ljuban Tmušić, kazao je da je izrada Procjene rizika od katastrofa bila veliki izazov.\nOn je rekao da su analizirali devet različitih grupa rizika.\nU procjeni rizika su, kako je naveo, učestvovale 94 osobe iz nevladinog sektora, državnih organa, akademske zajednice.\n“Uradili smo dokument čija će upotrebna vrijednost u narednom periodu biti ogromna”, kazao je Tmušić.\nTaj dokument će, kako je dodao, koristiti donosioci odluka na državnom i lokalnom nivou, kao i međunarodne zajednice i organizacije u Crnoj Gori.\n“Koristićemo ga mi u raznim predstavljanjima naše države i institucija u Evropi i svijetu“, kazao je Tmušić.\nOn je naveo da je izrađeno 50 pojedinačnih scenarija za devet grupa rizika i da je analiziran svaki nivo rizika za njih pojedinačno.\nKako je kazao Tmušić, izrađeno je osam scenarija za multirizike i definisani su nivoi rizika za njih.\n“U zaključku je tačno definisano koji su to nivoi rizika koji su utvrđeni, a šta je tretman rizika koji treba da predstoji, a odnosi sa na mjere koje ćemo sprovoditi u narednom periodu“, rekao je Tmušić.\nOn je kazao da očekuju i dalje podršku Evropske komisije (EK).\n“Kroz nastavak saradnje sa njima, računamo da ćemo ispuniti sve obaveze koje se tiču Crne Gore da postanemo punopravna članica evropske grupe država sa aspekta civilne zaštite, odnosno smanjenja rizika od katastrofa“, naveo je Tmušić.\nEK, Generalni direktorat za civilnu zaštitu i aktivnosti humanitarne pomoći, odobrila je Crnoj Gori finansiranje projekta.\nPredstavnica EK Ivona Olhova rekla je da projekat vodi ka unapređenju donošenja odluka na svim nivoima vlasti, jača institucionalni i tehnički kapacitet Crne Gore i može se smatrati značajnim dodstignućem.\nrizik od katastrofaMUPMinistarstvo unutrašnjih poslovaDirektorat za zaštitu i spašavanjeMiodrag BešovićOlivera InjacLjuban TmušićIvona Olhova


Zelena ekonomija šansa za domaću privredu: put ka povećanju radnih mjesta i uspješnijem poslovanju | UNDP u Bosni i Hercegovini\nPredstavnici bh. privrede, finansijskih institucija, akademske zajednice i međunarodnih organizacija u BiH danas su se okupili u hotelu Hills povodom događaja "Zelena ekonomija – uspješnije poslovanje" u organizaciji Razvojnog programa Ujedinjenih nacija (UNDP) u Bosni i Hercegovini, kako bi kroz tri panela diskutovali šta zelena tranzicija nosi za privatni sektor i produbili razumijevanje prednosti ulaganja u zelena rješenja. Ovaj događaj je dio prve Sedmice održivog razvoja u BiH.\nSteliana Nedera, rezidentna predstavnica UNDP-a u Bosni i Hercegovini, naglasila je da zelena ekonomija može biti snažno sredstvo za ekonomski oporavak zemlje poslije krize uzrokovane pandemijom COVID-19, te da je učešće predstavnika privrede i finansijskih institucija izuzetno raduje jer upravo u njihovom radu, uz podršku kreatora ekonomskih politika i donosioca odluka, leži snaga transformacije ekonomije u odgovornu zelenu ekonomiju.\nDogađaj "Zelena ekonomija – uspješnije poslovanje"


source.ba | Kanton Sarajevo će podržati izgradnju škole i kružnog toka na Šipu\nKanton Sarajevo će podržati izgradnju škole i kružnog toka na Šipu\nPredsjedavajući Općinskog vijeća Centar Nedžad Ajnadžić danas je ugostio premijera Kantona Sarajevo Elmedina Konakovića i zastupnika u Skupštini KS Kemala Ademovića, s kojima je razgovarao o projektima, a akcenat je stavljen na izgradnju škole i kružnog toka na Šipu, te rješavanje problema u vezi s vodovodnom infrastrukturom.\nAjnadžić je izrazio nadu da će KS podržati i projekte zajedničkog angažiranja finansijskih sredstava po pitanju informatizacije sale u kojoj se održavaju sjednice Skupštine KS i Općinskog vijeća, zajedničko finansiranje sanacije fasade na zgradi Općine Centar, te problem pasa lutalica.\n- Općina Centar za sve navedene probleme ulaže velike sume novca, a spremna je to činiti i dalje, ali je zaista neophodna saradnja i s drugim nivoima vlasti, prije svega s Kantonom - istakao je Ajnadžić.\nU rebalansu budžeta Općine Centar će biti planirana finansijska sredstva u iznosu od 40.000 KM za izradu projektne dokumentacije kružnog toka na Šipu, a obaveza Kantona Sarajevo je provođenje procedure rješavanja imovinsko-pravnih odnosa duž nove saobraćajnice, dok će JP Ceste Federacije BiH, kao nosilac realizacije ovog projekta, također rebalansom budžeta, tražiti izdvajanje finansijskih sredstava za realizaciju projekta izgradnje kružnog toka na Šipu.\n- Projekti o kojima je bilo riječi i za nas su od velikog značaja. Ove godine smo u fokus stavili rješavanje kompletne vodovodne infrastrukture, te raspisali međunarodni tender za detekciju vodovodne mreže koji ostaje otvoren 48 dana - kazao je Konaković te kazao da očekuje da firma koja bude odabrana već u junu krene s radovima.\nKada je u pitanju participacija u dijelu troškova za sanaciju fasade i informatizaciju sale, premijer je kazao da su spremni dati svoj doprinos, spremni su za rješavanje problema podstanarskog odnosa.\n- U vezi sa izgradnjom kružnog toka na Šipu smatram da je jako važno da i viši nivoi vlasti izdvoje dio sredstava, a mi ćemo na tome insistirati. Sve ono što je obaveza Kantona mi ćemo uraditi i podržati, ali je vrlo važno da se sve radi u fazama i da se u svakom trenutku zna šta je čija obaveza - naglasio je Konaković.\nNa kraju sastanka Konaković je dodao da će novi Zakon o lokalnoj samoupravi, koji bi trebao u velikoj mjeri olakšati rješavanje nagomilanih problema, te u mnogim oblastima definirati jasne odnose Kantona i lokalnih zajednica, biti u proceduri za maksimalno 60 dana kada će biti proslijeđen lokalnim zajednicama, saopćeno je iz Općine Centar.\nTagovi: SarajevoKanton SarajevoSipKruzni tok


Pomijera sve granice: Pogledajte kako izgleda Jelena Karleuša u zimskom izdanju (FOTO) – Udarni.NET\nHome Estrada Pomijera sve granice: Pogledajte kako izgleda Jelena Karleuša u zimskom izdanju (FOTO)\nPomijera sve granice: Pogledajte kako izgleda Jelena Karleuša u zimskom izdanju (FOTO)\n22. Decembra 2016. , udarni, Comment closed\nPjevačica za koju svi smatraju da je posljednjih godina modna ikona Srbija ponovo je sve zaprepastila i otišla korak naprijed. Ovo se desilo kada su mnogi mislili da su od Jelene Karleuše sve vidjeli i da ona nema šta pokazati što nije do sad, međutim prevarili su se.\nIako smo navikli da Jelenu Karleušu na sceni viđamo u smjelijim i provokativnim odjevnim kombinacijama, ona, zahvaljujući svojoj savršeno izvajanoj figuri, sjajno izgleda i kada se opredijeli za stritstajl.\nJelena Karleuša koja je uvijek besprijekorno dotjerana, jučer je pokazala upravo jedan takav svoj stajling i ponovo oduševila svoje pratioce na društvenoj mreži “Instagram” gdje je prikupila je više od 62.000 lajkova fotografijom svoje modne kombinacije.\nO čemu se tačno radi možete da pogledate u nastavku.\nTotalna promjena imidža: Jelena Karleuša više ne…\nNijedno dijete ovo nema: Jelena pokazala specijalne…


Wigemark: Uskoro predstavljanje mišljenja EK na bh. odgovore na Upitnik – Fokus.ba\nWigemark: Uskoro predstavljanje mišljenja EK na bh. odgovore na Upitnik\nLars Gunnar Wigemark, šef Delegacije Evropske unije i specijalni predstavnik Evropske unije u Bosni i Hercegovini danas je Željku Cvijanović, premijerku Republike Srpske, upoznao da je postupak izrade mišljenja Evropske komisije na odgovore na Upitnik, koje su izrađivale sve nadležne institucije u BiH u okviru sistema koordinacije, pri kraju, te da se u nastupajućem periodu može očekivati i njegovo zvanično predstavljanje, javlja Anadolu Agency (AA).\nWigemrak i Cvijanović sastali su se danas u Banjaluci i prema saopštenju iz Vlade RS-a ocijenili su da se realizacija Reformske agende u ovom entitetu odvija u skladu sa predviđenom dinamikom, te da “reformski zahvati koje provodi Vlada daju pozitivne rezultate, o čemu svjedoče i svi makroekonomski pokazatelji”.\n“Sagovornici su razmijenili mišljenje i o aktivnostima koje se sprovode u oblastima vladavine prava i reforme javne uprave, te se saglasili da sistem koordinacije predstavlja okvir za realizaciju svih aktivnosti u oblasti evropskih integracija u BiH, uključujući i proces programiranja sredstava pomoći Evropske unije IPA 2”, navodi se u saopštenju Vlade RS-a.\nStudenti sa Wigemarkom i Dilberovićem razgovarali o evropskim integracijama BiH\nWigemark: OHR je bio jasan da treba koristiti popis iz ‘91. pri formiranju vlasti\nWigemark se u Sarajevu susreo sa Davorom Dragičevićem\nAustrijanci od svih država Zapadnog Balkana najviše žele BiH u EU\nMogherini: Ne mislim da će biti donesena odluka o novim sankcijama Iranu


Zanima nas vaše mišljenje: Za šta glasamo na referendumu\nPolitika Autor:Nataša Latković12. jan. 202209:13 > 09:3336 komentara\nU nedelju se u Srbiji održava referendum o promeni Ustava u delu koje se odnosi na pravosuđe. Tema današnje emisije "Mentalno razgibavanje" biće "Za šta glasamo na referendumu", a vaše mišljenje možete izneti u polju za komentare.\nOvih dana na adrese građana Srbije stižu pozivi za glasanje na referendumu, koji se održava u nedelju, 16. januara. Biračka mesta biće otvorena u sedam ujutro, a glasanje će trajati do 20 sati. Pravo glasa ima ukupno 6.510.233 birača, a oni koji izađu na birališta će odgovarati na pitanje: „Da li ste za potvrđivanje Akta o promeni Ustava Republike Srbije?”.\nINTERVJU Zoran Ivošević: Vučić najviše krši Ustav, jer istražuje i presuđuje\nPiše Miodrag Majić: Izaći na referendum i učestvovati u neposrednoj demokratiji\nPitanje vrlo nejasno i neodređeno, a krije veoma važnu odluku o novom načinu biranja sudija i tužilaca, koje u slučaju da se građani većinski odluče za ustavne promene Narodna skupština više neće birati. Ipak, posredni uticaj i dalje ostaje preko “istaknutih pravnika” koji će biti birani u parlamentu. Oni će ući u sastave Visokog saveta sudstva i Visokog saveta tužilaca, tela koje biraju sudije i tužioce.\nOpozicione političke stranke su podeljene oko toga da li treba izaći na referendum. Kako su ranije rekli u SSP, za tu stranku referendum ne postoji i na njega ne treba izlaziti, a zamenica predsednika DS Dragana Rakić izjavila je za list Danas da je reč o glasanju protiv kozmetički promena Ustava, kao i da vlastima jedino ne odgovara da se ne izađe na ovakav referendum. NS se takođe protivi promenama Ustava, a ta partija pozvala je građane da po svojoj savesti odluče da li će na referendum izaći.\nZa šta glasamo na referendumu?\nOvih dana na adrese građana Srbije stižu pozivi za glasanje na referendumu, koji se održava u nedelju, 16. januara. Oni koji izađu na birališta će odgovarati na pitanje: „Da li ste za potvrđivanje Akta o promeni Ustava Republike Srbije?”.\n— nova.rs (@novarsonline) January 12, 2022\nSa druge strane, SDS Borisa Tadića, Građansko demokratski forum i Nova stranka pozvale su građane da izađu na birališta i zaokruže "ne".\nPromena Ustava po hitnom postupku na referendumu bez cenzusa\nIstu poruku za birače imao je Miloš Jovanović, predsednik DSS, a da će na referendumu zaokružiti "ne" poručili su i pojedini predstavnici vlasti, kao što su poslanik SNS Vladimir Đukanović i njegov kolega iz SPS Toma Fila.\nZvaničan stav Srpske napredne stranke iznet je sinoć posle sednice Predsedništva. Igor Mirović pozvao je građane da glasaju za ustavne promene.\nSa druge strane, veći deo stručne javnosti protivi se ustavnim promenama i poručuju da treba izaći na referendum i zaokružiti "ne".\nBONUS VIDEO Šta (ne)će doneti promena Ustava?\nmentalno razgibavanjereferendumustavustavne promene


Gardijan morao da uništi Snoudenov materijal : Nadlanu.com\nGardijan morao da uništi Snoudenov materijal\nObjavljeno 20. avg 2013. / 09:32:27\nU članku objavljenom sinoć na Internet sajtu "Gardijana", Rasbridžer je naveo da ga je pre mesec dana, nakon što je list objavio nekoliko priča na temelju Snoudenovih otkrića, jedan zvaničnik britanske vlade upozorio: "Zabavili ste se, ali sad nam vratite materijale", preneo je Rojters.\nNakon dodatnih razgovora sa predstavnicima vlade, Rasbridžer kaže da su redakciju "Gardijana" u Londonu posetila dva "stručnjaka za bezbednost" iz vladine Agencije za komunikacije, britanskog ekvivalenta američke Nacionalne bezbedosne agencije (NSA).\nDržavni agenti su u podrumu zgrade "Gardijana" zatim prisustvovali uništavanju kompjuterskih hard-diskova koji su sadržavali materijal koji je obezbedio Snouden, otkrio je Rasbridžer i dodao da se jedan od agenata zatim našalio:\n"Sad možemo da opozovemo dolazak helikoptera sa ljudima u crnom."\nČini se da odluka uredništva "Gardijana" da javno objavi pretnje vlade, kao i tvrdnja lista da može da nastavi sa objavom Snoudenovih otkrića izvan Britanije, predstavljaju najnoviji korak u eskalaciji sukoba izmedju medija i vlade oko objavljivanja materijala o tajnim državnim programima nadzora.\nBritanske vlasti su tako u nedelju više od devet sati na londonskom aerodromu držale Dejvida Mirandu, životnog partnera Glena Grinvalda, novinara koji je u "Gardijanu" objavio niz dokumenata koje je dobio od Edvarda Snoudena.\nJedan neimenovani izvor iz američkih bezbednosnih službi je agenciji Rojters rekao kako je jedan od glavnih ciljeva zadržavanja Mirande na aerodromu bio da se pošalje poruka medijima koji dobijaju dokumente od Snoudena, uključujući "Gardijan", da je vlada u Londonu ozbiljna u namerama da spreči dalje curenje tih podataka.


Projekt „EPK 2024“: Sa ekspertima iz Poljske o banjalučkoj kandidaturi\nČlanovi Tima za aplikaciju projekata „Evropska prestonica kulture Banja Luka 2024“, najizazovnijeg kulturnog projekta u posljednjih nekoliko decenija, razgovarali su danas u Banjoj Luci sa Kžištofom Majom, predstavnikom poljskog Vroclava koji je 2016. godine bio evropska prestonica kulture.\nŠef Tima Marko Bilbija, prenio je da je tema sastanka bila kulturna saradnja Banje Luke i Vroclava, sa posebnim osvrtom na banjalučku kandidaturu za titulu Evropske prestonice kulture.\n– Budući da je naš uvaženi gost predvodio vroclavski tim u ovom projektu, razmijenili smo iskustva u raznim fazama ovog projekta, sa fokusom na pripremni period, prvi i drugi krug ovog takmičenja. Kolega iz Vroclava je izrazio zainteresovanost za potencijalnu buduću saradnju sa fondacijom „Banja Luka 2024“, te poželio da Banja Luka uđe u drugi krug selekcija u izboru za grad koji će 2024. godine biti kulturni centar Evrope– zaključio je Bilbija.\nU okviru priprema za banjalučku aplikaciju, proteklog vikenda su u Banjoj Luci boravili eksperti iz Srbije, Bugarske, Češke i Hrvatske, sa kojima je razgovarano na temu kako da se naš grad što uspješnije pripremi za predstojeću aplikaciju.\nKako je planirano, Grad Banja Luka će 5. oktobra ove godine podnijeti zvaničnu aplikaciju i ući u trku za najprestižnije evropsku titulu iz oblasti kulture. Pored Banja Luke, prema dosadašnjim najavama, u trci za ovu tituli učestvovaće i gradovi iz Albanije, Makedonije, Crne Gore, BiH, Norveške, Lihtenštajna, Švajcarske i Islanda.